Bukedde Online - Abooluganda 3 bafudde mu kabenje\nMathias Nsubuga afudde yeevuma akalulu akaamussa...\nABOOLUGANDA basatu bafiiridde mu kabenje bwe babadde bava mu lukiiko lw’embaga ya mukulu waabwe e Kamwokya.\nSsanduuke omuli emirambo gy’abagenzi nga zitwalibwa gye banaaziikibwa.\nBya HENRY KASOMOKO NE PONSIANO NSIMBI\nAbagenzi kuliko; Naboth Turyahebwa, 27 omusuubuzi w’e Makindye mu Ndere Zooni, Simeo Mugumya 26 ng’ono abadde mutembeeyi ne Rogers Tulyafuna Mugisha omuvuzi wa bodaboda e Kamwokya ku siteegi ya Green Valley.\nOwooluganda attottodde Bruno Agaba owooluganda lw’abagenzi yategeezezza nti abasatu okufuna kabenje ku luguudo lwa Yusuf Lule okumpi ne bbaala ya Casablanca, baabadde bava mu lukiiko lw’embaga ya mukulu waabwe, Obedi Mujuni olwabadde lutegekeddwa e Kamwokya mu Zooni ya Green Valley ng’embaga yaakubeerawo nga 28 January 2017.\nAbakungubazi nga bakuhhaanidde ku dduuka ly’omugenzi Turyahebwa e Makindye mu Nkere Zooni.\nAgaba yategeezezza nti oluvannyuma lw’okumaliriza olukiiko, buli omu yalinnye pikipiki ne boolekera oluguudo lwa Yusuf Lule okugenda e Makindye gye basula.\nAgamba nti ye yavuze omugole Obedi Mujuni ku ppiki ate baganda baabwe abalala basatu; Turyahebwa, Mugumya ne Mugisha ne batuula ku pikipiki yaabwe nnamba UEH013V.\n“Ffe twabasoose mu maaso nga tugenda e Makindye ku ssaawa 2:00 ez’ekiro gye babadde basula era bwe twatuuse ne tubalinda.\nNga wayiseewo eddakiika nga 30, nakubye ku ssimu zaabwe nga bonna tebazikwata! n’ez’abalala nga tezikwatibwa.\nOmusirikale ng’akozesa essimu ya Turyahebwa yankubidde n’antegeeza nti bafunye akabenje. Emmotoka Ranger Ford nnamba UAY 435U eyabadde eva e Kampala ng’ekkirira ku Golf Course ye yabatomedde ne bagwa mu ndabirwamu zaayo,” Agaba bw’annyonnyola.\nAgamba nti baagenze awaabadde akabenje era baasanze ababiri bassiddwa ku kabangali ng’ate omu akyali wansi alaajana.\nBeegasse ku poliisi okuddusa Turyahebwa mu ddwaaliro e Mulago kyokka yafudde yaakatuusibwayo.\nKu ggwanika e Mulago\nEkikangabwa ky’okufiirwa abooluganda basatu omulundi gumu kyasombodde abenganda n’emikwano n’abantu abalala.\nKu ssaawa 6.00 ez’emisana, emirambo gy’abagenzi gyakwasiddwa abenganda ne gitikkibwa mu ambyulensi eyabadde egenda okugitambuza okugitwala mu disitulikiti y’e Mitoma mu ggombolola y’e Kabira.\nObedi Mujuni yategeezezza nti Turyahebwa ne Mugisha baakuziikibwa Kirambi mu disitulikiti y’e Mitooma ate Mugumya aziikibwe e Rukungiri.\nObubenje obusse abantu omwaka guno:\nDecember 10: George Agaba eyali dayirekita ateekerateekera ekibuga mu KCCA yafudde mu kabenje ng’ali ne mwannyina wa Pulezidenti Museveni, Dr. Violet Kajubire eyasimattuse.\nSuzan Namaganda eyali omubaka wa Bukomansimbi. Namaganda yafuna akabenje mu kibira ky’e Mpanga e Mpigi nga December 10, 2015 mmotoka ye Mark II UAM 228W bwe yatomeregana ne takisi nnamba UAU 822L.\nDecember 11, 2015, kazannyirizi Alex Lumu amanyiddwa nga King Kong eyazinira mu luyimba lwa Eddy Kenzo olwa Maria Roza, yagwa ku kabenje mu mmotoka ye ku Golf Course n’alumizibwa era n’addusibwa mu ddwaliro e Mulago ng’embeera ye mbi.\nDecember 18, 2015: Omugagga Crescent Baguma eyali nnannyini kkampuni ya Baguma Constructions yagwa ku kabenje e Rwera e Kyegegwa ku luguudo oluva e Kampala okudda e Fort Portal mu mmotoka ye Prado UAV 959V.\nAbazannyi ba Uganda Cranes baafuna akabenje nga bava okutwalira pulezidenti Museveni ekikopo kya CECAFA kye baali bawangudde, abantu bataano baafa n’abazannyi ba Cranes basatu ne balumizibwa.\nDecember 1, 2013: Aba takisi abaali bavugira mu paaka y’oku Cooper Complex abaali bagenda ku kabaga ka munnaAbwe e Masaka baagwa ku kabenje ku mugga Kalungi okumpi ne Kyabadaaza, bataano ne bafiirawo.


Bukedde Online - adde abba ATM ku bantu akwatiddwa\nadde abba ATM ku bantu akwatiddwa\nBakutte abadde alimba abantu okubatwala ku kyeyo\nAkulira kkampuni etwala abantu ku kyeyo ak...\nPOLIISI e Matugga ekutte n'eggalira omusajja abadde abba ATM z'abantu ababeera bayingidde okuggyayo ssente zaabwe mu byuma bya bbanka.\nJulius Atukwasa 30, omutuuze w'e Bushenyi okukwatibwa kyaddiridde omukyala okumusanga okumpi ne ATM e Matugga nga ono yabadde alinze kunyaga ATM z'abantu abalala wabula omukyala ayategeerekeseeko erya Sharon bwe yamulabye kwe kukuba enduulu eyasombodde abatuuze kuba yali yamunyagako ATM ye.\nOno yagambye nti abantu abamu babeera tebamanyi kukozesa byuma nga y'ensonga lwaki banyagibwa wabula ng'abasinga obungi babeerako ne ssente ntono. Ono bwe yategedde nti bamuguddemu yayagadde okudduka wabula ne bamugoba ne bamukwata abatuuze kwe kumutwala ku poliisi y'e Matugga.\nAtukwasa agambye nti abadde atera kubbira mu bbanka okuli, Centenary, Stanbic n'endala ng'abaamukutte baamusanze ne ATM z'abantu abalala kyokka nazo ne bagenda nazo.\nAtwala poliisi y'e Matugga, Bosco Patrick Obotol yagambye nti Atukwasa bagenda kumuggulako emisango egy'enjawulo wabula n'alabula abantu okwewala okumala gakkiriza abantu be batamanyi okubeesemberera nga baggyayo ssente.\nSsente z'akameeza zansindika okutandika okubajja\nMu kusiiga ebifaananyi mwe nfunye ssente


Bukedde Online - Kkooti esazeewo ku gwa Kyagulanyi\nKaadi n'ebirabo byongereko omutindo weefun...\nKKOOTI ekkirizza Kyagulanyi okuggyayo omusango gw’obululu gwe yawaaba wabula abalamuzi baakuwa ensala yaabwe ku ensonga y’okuliyirira Museveni, akakiiko k’ebyokulonda ne gavumenti be yali yawaabira mu musango guno.\nBannamateeka ba Kyagulanyi okuli Medard Lubega Sseggona ( ku kkono), Muwanda Nkunnyingi ne Sam Muyizzi.\nBya ALICE NAMUTEBI NE MARGRET ZALWANGO\nKKOOTI ekkirizza Kyagulanyi okuggyayo omusango gw'obululu gwe yawaaba wabula abalamuzi baakuwa ensala yaabwe ku ensonga y'okuliyirira Museveni, akakiiko k'ebyokulonda ne gavumenti be yali yawaabira mu musango guno.\nSsaabawolereza wa Gavumenti William Byaruhanga (ku ddyo) ng'alina ensonga zaayogeramu ne banne okuli Kiryowa Kiwanuka ( ku kkono).\nAbalamuzi mwenda bonna bakkanyizza n'okusaba kwa Kyagulanyi okuggyayo omusango guno nga bagamba nti omuntu eyaloopa omusango bw'asalawo okuguggyayo, tekiba na makulu ate okugulemeza mu kkooti. Kyokka bagambye nti ensonga mu bujjuvu kwe basinzidde okumukkiriza aguggyeyo bagenda kuzitegeeza.\nKati ensonga esigadde erindiriddwa ye y'okuliyirira abantu Robert Kyagulanyi Ssentamu (Bobi Wine) be yali awawaabidde okuli; Yoweri Museveni, akakiiko k'ebyokulonda ne Ssaabawolereza wa gavumenti (Attorney General) kyokka ssente zino ezisuubirwa okubeera mu buwumbi, Kyagulanyi ng'ayita mu bannamateeka be abaakulembeddwa Medard Lubega Sseggona ayagala buli ludda luzeesasulire.\nNga February 1, 2021 Kyagulanyi yatwala omusango guno mu kkooti ey'oku ntikko ng'awakanya ebyava mu kulonda kwa January 14, 2021 era ng'ayagala kkooti esazeemu okulonda okwo bategeke okulonda okulala. Kyokka bwe yateekayo okusaba okw'emirundi ebiri okunyweza omusango gwe ne kugobwa n'asalawo okuggyayo omusango guno ng'agamba nti abalamuzi baalina oludda kwe bavugira omusango.\nLooya wa Museveni Edwin Karugire yagambye nti Kyagulanyi yaleeta obujulizi bw'abantu 53 naye ku bano 15 ebirayiro byabwe byatwalibwa mu bakugu abeekebejja ebinkumu ne kizuulibwa nti baajingirira emikono gyabwe kyokka kino Sseggona yakiwakanyizza n'agamba nti tewali bujulizi buleeteddwa mu kkooti kukakasa nti emikono egyo gyajingirirwa.\nKarugire yegattidwako Ssaabawolereza wa gavumenti ne looya w'akakiiko k'ebyokulonda Erison Karuhanga bonna bagamba nti bakkiriza omusango Bobi aguggyeyo kubanga abadde talina bujulizi, ekintu Sseggona kye yawakanyizza ennyo ng'agamba nti obujulizi babulina naye bakolera ku biragiro bya mukama waabwe Kyagulanyi okuggyayo omusango.\nWabula bonna Kyagulanyi be yawawaabira baategezeeza nti tebalina buzibu n'ekyokuggyayo omusango naye alina okubaliyirira ssente era ne basaba kkooti erangirire nti Museveni yalondebwa mu butuufu kubanga n'omusango ogwamuggulwako guggyiddwaayo. Kino Sseggona yakiwakanyizza ng'agamba nti ekyo kituukibwako ng'omusango gumaze kuwulirwa, kyokka ku musango oguggyiddwaayo, kkooti terina buyinza kulangirira ekyo.\nOmulamuzi Stella Arachi ye yasomye ensala y'Abalamuzi bonna n'agamba nti: Tuwuliririzza ensonga okuva ku njuyi zonna era tukkiriza omusango guggyibweyo naye ensonga ezisingawo tujja kubayita tuzibategeeze. Amateeka gagamba nti omuntu aloopye omusango ng'awakkanya obuwanguzi bwa Pulezidenti abeera alangiriddwa, bw'asalawo okuggyayo omusango alina okuliyirira bonna be yali yaloopa.\nKyagulanyi yasabye kkooti ssente zino ezimusonyiwe buli ludda lwesasulire. Ssegona yagambye abalamuzi nti kkooti y'engeri yokka omuntu atamatidde na buwanguzi bwa kalulu ka pulezidenti gy'alina okuyitamu okubuwakanya era Kyagulanyi kye yakola kyali mu mateeka nga tekyetaagisa na kumubinika nsimbi za kuliyirira njuyi ze yawaabira.\nMutabani wa Tanga Odoi awangudde, owa Beti Kamya agudde\nAb'e Kasangati basiibudde RDC Mbabazi\nDr. Ssengendo alayiziddwa ku ky'obumyuka bwa Ssaabawandiisi owa IOC\nRev. Lubowa atabukidde bannabyabufuzi abeeremeza mu buyinza


Mubayimbule mu bwangu! Pulezidenti alagidde ku batembeeyi abaakwatibwa KCCA - Watchdog Uganda\nMubayimbule mu bwangu! Pulezidenti alagidde ku batembeeyi abaakwatibwa KCCA\nPulezidenti Yoweri Kaguta Museveni alagidde okuyimbula mbagirawo abatembeeyi bonna abaakwatibwa ekitongole kya KCCA gye buvuddeko ne baggalirwa, nga entabwe yava ku kulemererwa kusasula ensimbi akakadde kamu(1,000,000) nga engassi oluvanyuma lw’okukwatibwa nga batundira ebyamaguzi byabwe ku makubo, nagamba nti bonna bateebwe naye balabulwe obutaddamu kukikola.\nOno era alagidde nti teri muntu yenna akkirizibwa kukwata muntu yenna namuggulako omusango gwa kirerese, era nalagira abaakwatibwa bonna bateebwe okuva mu makomera gye bali amangu ddala.\nOkusinziira ku kiwandiiko ekyafulumiziddwa Ssabadduumizi wa Poliisi ye Ggwanga Martin Okoth Ochola era nga kyawereddwako abakungu ba Poliisi abenjawulo, kyalaze nti buli mukulu yenna gyali alina okuteeka ebilagiro by’omukulembeze we Ggwanga mu nkola awatali kwekwasa nsonga yonna.\nYagambye nti Pulezidenti alagidde bonna abaakwatibwa nga bali mu makomera eg’enjawulo bateebwe ne misango egibavunanibwa gibaggibweko amangu ddala.\nKino kiddiridde okwemulugunya okuva mu bantu ab’enjawulo nga bagamba nti ekitongole kya KCCA ne Poliisi babadde bayitirizza okukola ebikwekweto ne bayoola ba salumanya bonna ne babayiwa mu buduukulu obwenjawulo era nga okuvaayo bangi kubo babadde bamala kuggibwako nsimbi olumu ze baba batalina ne batwalibwa mu makomera ag’enjawulo.\nPeople Power is bigger than red berets – Bobi Wine


Bukedde Online - DP yakona, nze nnyinza okugizza obuggya mu 2011 - Sebaggala\nDP yakona, nze nnyinza okugizza obuggya mu 2011 - Sebaggala\nAgamba nti bwâ€™akubye tooci ku bâ€™asuubira okwesimba ku bwassenkaggale bwa DP akizudde nti yâ€™alina obusobozi nâ€™ensimbi okutwala ekibiina mu maaso nâ€™okukyagazisa Bannayuganda.\nâ€œDP kati erina obuwagizi bwa bantu 5 ku buli 100, sso nga NRM erina abagiwagiraÂ Â 75 ku buli 100 mu balo\nâ€œDP kati erina obuwagizi bwa bantu 5 ku buli 100, sso nga NRM erina abagiwagiraÂ Â 75 ku buli 100 mu balonzi. Olwo DP esigadde wa, erina omukisa okutwala obuyinza mu 2011?,â€ bwâ€™abuuza.\nAyongerako: Nze nzekka mu DP asobola okunoonya obukadde bwa ddoola obutaano mu wiiki emu bwe buba bwâ€™etaagisa okuteeka mu kalulu ka 2011 ku kaada ya DP.\nMu bannangeÂ bonna abaagala okwesimba ku ntebe eno ani alina obusobozi obwo?â€\nSebaggala yagambye wiiki ewedde nti egimu kuÂ mikwano gyâ€™alina egisobola okumuyamba mu byâ€™ensimbi mulimuÂ Col. Muammar Ghaddafi owa Libiya, Jacob Zuma owa SouthÂ Afrika,Â Pulezidenti Mubarrak owa Misiri, Uhuru Kinyata ne Raila Odinga abâ€™e Kenya, Kagame owa Rwanda ne Joseph Kabila owa DR. Congo.\nAgamba: Ekizza DP emabega ensangi zino kwe kuba nti abantu baffe mu byalo baggwaamu amaanyi, abakulembeze bâ€™ekibiina tebafuddeeyo kusimba mirandira wansi.\nKino kituusizza NRM okuwangula ebifo 750 nga tebavuganyiziddwa mu kulonda okwakaggwa mu bitundu byâ€™eggwanga ebyâ€™enjawulo.\nBwe nnaamala okulya obukulembeze bwa DP ngâ€™enda kukola kakuyege mu ggwanga lyonna, njagazise abantu ekibiina era mbategeeze biki bye tugenda okusookerako okukolera eggwanga nga Obama bwe yakola.\nSijja kukkiriza bapoliisi oba magye nga tutuuse mu buyinza okuddayo okusula mu buyumba obwo obubaswaza.\nÂ Ne baminisita baakukendeezebwa kitaase ensimbi zâ€™omuwi wâ€™omusolo. abazungu si baakukkirizibwa kuddayo kukola mirimu munnayuganda gyâ€™asobola okukola.\nNja kuteekawo amatendekero ngâ€™omwana afuluma alina kyâ€™asobola okwekolera mu kifo kyâ€™okulowooleza mu kusiba amataayi nga bamusasula 20,000/-.\nWano e Uganda nze munnayuganda nzekka asobola okugenda e Mbarara oba e Ggulu nga sirina Munyankole oba Mucholi amperekeddeko ne nkuba olukungâ€™aana abantu ne bawuliriza.\nÂ Amatendekero gano gaakuzimbibwa mu mitendera esatu nga omwana ne bwâ€™akoma mu gumu aba alina kyâ€™asobolaÂ okwekolera.\nMu 1954 -1960 DP yalina obuwagizi buli wamu, nga buli kifo ngâ€™ekibiina kirina obusobozi okusimbako abantu nga 3 naye ekyewuunyisa mu kiseera kino tetukyasobola kuleeta muntu buli mu kifo okuva ku LC1 okutuuka ku pulezidenti ekitegeeza nti obuwagizi bwaffe buseebengeredde.\nDp ngâ€™etuuse mu buyinza nja kugitunda mu bantu, mbasomese engeri gye bayinza okweggya mu bwavu. Nga kubalaga obutale gye buli, okuzzaawoÂ ebibiina byâ€™obwegassi ebinaagulanga ebirime era binoonye nâ€™obutale.\nLuli we nnaliira obwameeya, nategeeza abantu baffe nti buli omu waakuddangayo eka nâ€™akaveera ngâ€™annyuse. Mu kino nnali ntegeeza nti abasuubuzi naddala abâ€™obutale baakufuna obwâ€™etwaze kati bwe balwanirira.\nBakyali bato mu nkola eno naye ku mulembe gwange kwe bafunidde obwetwaze buno.\nMu Kampala mbaddemu okuva nga nnina emyaka 13. Mu 1958 nze nnali nkulira abavubuka abaakubanga Abazungu amayinja. Kale nnyinza ntya okulwanirira obwetwaze ne nnemwa okukulembera eggwanga?â€


Bukedde Online - Maama n’omwana bafumba mu ddya limu!\nMaama n’omwana bafumba mu ddya limu!\nSseggwanga Musisi yafutiza Abazungu e Kenya...\nOmuvubuka ono okumanya aleese ebizibu ku kyalo kino ekiyitibwa Kakaanhu, bakazi be ababiri (omwana ne nnyina) yabazimbira ku luggya lwa kitaawe Muzeeyi Patirisi Omwony, naye tebakyalima kambugu lwa bugwenyufu buno.\nMbwaali eyazadde ate ku ddyo ye nnyina.\nKUBAMU akafaananyi nga balo awasizza muwala wo, omwana ggwe kennyini gwe wakeera enkya n’osindika ate n’atakoma awo n’amuzaalamu omwana era n’amuzimbira awo okukuliraana!\nOyinza kukola ki?\nOba kale ng’abaana be wasindika ewa muganda wo okuwummula oba okusomerayo, akutteko omu n’amuganza era n’amufunyisa n’olubuto!\nObadde okimanyi nti ensi ‘bw’ekuze’ n’abantu ne ‘bakula’ ekivuddemu kukula muwawa amagezi ne bagaleka wansi?\nOkimanyi nti ensangi zino, abasajja n’abakazi tebakyatya kuganza baana baabwe, naddala be batazaala butereevu?\nMu ggombolola y’e Namasagali mu disitulikiti y’e Kamuli y’eri omuvubuka Yowana Ochieng, 28, eyawasizza muwala we n’amuzaalamu n’omwana!\nAnti omwana ne nnyina bafumba mu ddya limu!\nMaama wa Ochieng, Egenensi Babirye (50) bwe yagezezzaako okuyingira mu nsonga, abuulirire ku mutabani we, kabekasinge muwala we gwe yawasa amukyawe era amugobe mu maka ge, Ochieng yeeremye n’akkakkana ku nnyina n’amuyisaako ow’e Mbuya ate n’atakoma awo n’amuwangulamu n’amannyo munaana be ddu!\nYowana agambibwa okuwasa maama ne muwala we.\nOchieng yasiba ennyama n’afunyisa muwala we Zaituna Mbwaali ow’emyaka 18 olubuto era baazadde ne bbebi omuwala kati awezezza omwezi gumu n’ekitundu!\nMbwaali ye muggulanda wa muka Ochieng ayitibwa Faziira Nangobi, (32), gwe yazaala mu ddya eryasooka bwe yali afumbiddwa ewa Zaidi Muyanga ow’e Namaganda mu ggombolola y’e Kitayunjwa e Kamuli.\nEwa Muyanga yanobayo n’afumbirwa Ochieng, eyaakamuzaalamu abaana bataano, okuli abawala basatu n’abalenzi babiri.\nKati ekitabudde abantu kwe kuba nti Ochieng anaabye ensonyi mu maaso n’akwana muwala we gwe yanaazanga era gwe yalabanga ng’akomba eminyira!\nOlw’obulumi n’okuswala okw’ekika ekya waggulu nga buva ku mutabani okuleeta obuko ku luggya, muzeeyi Patiriisi ayagala bakolewo emikolo gy’obuwangwa okusindiikiriza ebibamba, kyokka mutabani yeeremye.\nYagambye, “ Awo tewali buko ate Mbwaali si waakuva wano!” Era olutalo oluliwo lwe lwavuddeko mutabani okuweweenyula bakadde be kibooko, n’akkakkana ne ku nnyina n’amuwangulamu amannyo!\nOkumanya Yowana yasiba ennyama muwala we yamuzimbira n’ennyumba ey’essubi ku mabbali g’oluggya.\nAbazadde n’Abataka kwe basinzira okumulumiriza nti yatongozza muwalawe abeere mukyala we nnamba bbiri. Kino yakikola kagenderere oluvannyuma lwa musajja munne (Taata wa Mbwaali) okumulooopa ku poliisi y’e Namasagali n’emukwata ng’amulanga okufunyisa “muwala waabwe” olubuto.\nEkipande ky’okugema ekiraga nti Tom ye taata wa bbebi.\nNnyina wa Yowana, Egenensi Babirye byonna abinyumya bwati: Fazira Nangobi, ng’ono ye Maama wa Zaituna Mbwaali yafumbirwa mutabani wange Yowana Ochieng emyaka 12 egiyise.\nEngeri omukwano gye gwali gubatembye, yakisa bba omwana ono(gwe baazaddemu). Emyaka bwe gyekulungula, omutima gw’omuzadde gw’aluma Nangobi n’agenda e Namaganda ewa Zaidi Muyanga, n’amusaba amukkirize agende ne Zaituna Mbwaali amanye banne nabo bamumanye.\nBw’amutuusa awaka emyaka esatu egiyise, ensobi gye yaddamu okukola kwe kukisa bba ekituufu, bwe yamumulaga nti muto we, ekitegeeza nti Yowana amuyita “mulamu.”\nNaye ffe twakola okunoonyereza ne tuzuula nti Nangobi y’azaala Mbwaali.\nEngeri omuwala Mbwaali gye yalina ebbeere ery’ettutu ng’ate mumyufu muzibu, sitaani yakema mutabani wange n’atandika okutokota “mulamu” ne batandika okukukuta.\nNg’ennaku z’omubbi bwe ziba 40, n’ezabano zaggwaako kuba nze kennyini nabasanga, mutabani wange ne ‘mulamu we’!\nNalabira ddala ng’ekitalo kigudde awaka!\nEkyennaku mutabani ensonyi yazifuula obusungu n’anzikakkanako n’anfuuntula agakonde era kw’olwo amannyo gange asatu (3) tegaalutonda.\nNaddukira ewa ssentebe wa LC , Robert Musenero ne mmuloopa naye oluvannyuma ng’omuzadde ne mmusonyiwa nga ndowooza ajja kweddako.\nNasigala nvumirira Yowana naye ng’okwandibadde okuwuliriza ate ampacca mpi, bikonde n’emiggo olumu era amannyo gange amalala awo we gaagendera.\nNkubuulire omwana afuuse ekyambika ku kyalo, ffenna twaswalaswala dda teri ayagala na kukyama mu luggya ewaffe.\nEnnyumba eyebbaati ye ya maama ate eyessbi ye ya muwalawe Mbwali Gyebaamuzimbidde ku lujja.\nPOLIISI EKWATA YOWANA\nNga bwe bagamba nti ekiwoomereze kizaala enkenku, omukwano gwa taata n’omwana’ tegwalwa ne guvaamu olubuto, amawulire olwatuuka ku kazaalamwana, Zaidi Muyanga ow’e Namaganda mu Kitayunjwa, n’abuuka enswa.\nYazambalira ku mugongo tuba tuli awo ng’atuuse ne poliisi. Yatuukira wa muwala we n’amubuuza nnyini lubuto omwana kwe kukyatula nti Yowana.\nPoliisi yamutwala kuba ebiseera ebyo yali tannaweza myaka 18, omuntu gye yeesalirawo.\nMu kavuvuηηano k’okutaasa bba, Nangobi yasaba muwala we akyuse ebikwata ku lubuto waakiri alusibe omuvubuka w’oku kyalo, Yowana awone omusango.\nOmuwala yakola nnyina kye yamusaba n’afuna omuvubuka ku muliraano gwe yalusiba era Yowana ne bamuta. Kitaawe w’omuwala n’azaalukuka muwala we.\nAZIMBIRA OMUWALA ENJU KU LUGGYA\nYowana olwateebwa yabakana na gwakuzimbira muwala nnyumba ey’essubi ku mabbali g’oluggya, eky’akakasa ekyalo nti bye baamuvaana bituufu kuba yali ono amutongozza. Bino byonna yabikola okumpi n’amaka ge amakulu nnyina w’omwana mw’asula!\nKITUUFU NNINA ENSOBI ZE NAKOLA -MAAMA WA MWANA\nFaziira Nangobi azaala omuwala agamba: Abantu ba kuno sibategeera n’eηηambo ze bazunza zintamye. Ani yabagamba nti baze ye yazaala mu mwana wange?\nEbyo baluka biruke, nnyazaala ne ssezaala wange be bakuηηaanya baabyo kuba balina akakuku ku baze.\nKituufu nnina ensobi ze nakola ng’omuntu, waliwo bye nnakisa baze, naye tekitegeeza nti balina kumulingiriza.\nEky’okumuzimbira ennyumba twalina ensonga, kuba kiswaza okuwalampanga ekitanda ng’omwana omukulu bwatyo alaba, kye twava tukkaanya n’amuzimbira.\nBazadde ba Yowana , Babirye ne Omwony abagamba nti yabakuba olw’okumugambako. Ku ddyo maama ng’alaga amannyo agaamuwangukamu olw’ebikonde.\nYOWANA AWANDA MULIRO\n“Ebigambo bya Mbwaali bintamye kuba ekyalo kinneesibiridde okunnengezza, laba bwe bampendulidde n’abaamawulire.\nOmuwala bwe yatandika okulwala saakimanya nti lwali lubuto. Musajja munnange yandagira mumutwalire nange kye nakola (kitaawe w’omuwala amuzaalira ddala).\nW’ayita lumu poliisi n’enkwata nga Muyanga y’ampawaabidde nti nasobya ku muwala we ne mmufunyisa n’olubuto.\nNakanda kwegaana nti yandiba omuvubuka Tom eyamutokotanga nga buteerere, era okwekunkumulako ekintu ne nteebwa kw’ali kusiitaana.\nMu kuswala n’okukuuma amaka nakkiriza okujjanjaba omulwadde okutuusa okussuuka. Engeri gy’ali omwana obwana, Mbwaali abuzaabuzibwa Abataka abamukemaakema n’obulabolabo n’abategeeza nti nze nnyini mwana, oluusi n’akyusa nti ate ye Tom.\nYe abaffe oba boogera boogere, omuwala talina gy’alaga era nja kumukuumira wano ne bbebi we, ndaba kitaawe yamungobya nti nze ne mukyala wange twamwonoona.\nAte wano omuwala awulirirawo emirembe kuba buli kye yeetaaga nkimuwa, ate ekirala, nnyina tamulinaako buzibu.”\nYe omuwala Zaituna Mbwaali bwe yatuukiridde ng’ali ne ‘kitaawe’ Yowana yategeezezza ng’omwana gw’alina bw’ali owa Tom nti kyokka taleeta buyambi, buno taata we (Yowana) y’abumuwa. Ye Tom ayogerwako teyasobose kufunika kubaako ky’ayogera.\nOBUWANGWA BUGAMBA BUTYA?\nOkusinziira kw’amyuka Isabalangira w’Essaza ly’e Bugabula BB e Kamuli, Omulangira Emmanuel Babalanda Gabula, omuntu bw’ayagala omuntu gw’alinako oluganda ekyo bakiyita, “ekitalo.”\n“Yadde omulembe gugenze gukyuka, obulombolombo bw’ebika bukyagobererwa era bwe busobezebwa buggyibwawo na mikolo gya kinnansi.\nOmwana omujjanannyina aba wa mu luggya, era buba buko bwennyini taata bw’amukwana.\nE Busoga, abagwagwawadde bwe batyo babatwala ku ttale ne babakolako emikolo gy’ekinnansi era babanaaliza ku muti.\nGuba mukolo gwa maanyi era gugenda n’enkoko, embuzi ne ssente eziwerako. E Budaama, babazimbira akasiisira ak’essubi mwe babanaaliza, bwe bamala ne bakabuukamu buli omu n’akwata lirye ne bakookya omuliro ne kasirikka.\nSSENTEBE W’EKYALO BY’AGAMBA\nSsentebe wa LC1, Robert Musenero agamba: Mu February w’omaka guno, taata w’omuwala Zaidi Muyanga yajja n’ansaba obuyambi mmukwataganye ne poliisi emukwatire Yowana Ochieng eyali asobezza ku muwala we.\nOchieng yakwatibwa era n’asula mu kaduukulu okumala ennaku. Nnali nsuubira nti bamutwala mu kkooti ηηenda okuwulira nti baamutadde ku kakalu ka poliisi.\nEntalo zaabwe nzibu kuba nnagezaako okubatabaganya ne bigaana, omulenzi mukambwe alwanira ne ku LC.\nNamuwa amagezi omuwala amweggyeko adde ewaabwe yalemerako nti ajja kumukuuma, weebuuze lwaki amwesibako?”


Bukedde Online - Abalondoola ebyokulonda basonze ku birina okutereezebwa\nAbalondoola ebyokulonda basonze ku birina okutereezebwa\nAbaana batandise okudda ku masomero\nOwa FDC Fred Muheirwe awangudde Maj. Gen. ...\nAdded 21st February 2016\nAbalondoola ebyokulonda okuva mu European Union abakulirwa Eduard Kukan mu lukiiko lwa Bannamawulire.\nABALONDOOLA okulonda mu Uganda bagambye nti kwagenze bulungi mu bitundu ebisinga kyokka ne banenya poliisi n'akakiiko k'ebyokulonda obutasomesa Bannayuganda ku byokulonda n'abayamba ku poliisi okulwanyisa obumenyi bw'amateeka okutiisatiisa n'okukwata abamu ku beesimbyewo.\nEbibiina bina okuli ekya European Union Election Observers Mission (EUEOM), African Union, IGAD ne East African Election Observers eggulo baatuuzizza olukiiko lwa bannamawulire ne bategeeza ku bitagenze bulungi kuliko engeri akakiiko k'ebyokulonda ne poliisi gye baakuttemu ensonga ezimu.\nEra baanenyezza gavumenti obutateeka mu nkola ebiba bizuuliddwa mu kulonda okubeera kuwedde ne biba ng’ebituli bye baazuula mu kulonda okwaggwa ate bye bimu bye bazuula ne mukuddako.\nEduard Kukan Ssentebe wa EUEOM, yategeezezza nti, akakiiko k'ebyokulonda kabulamu obwerufu n'okubeera nga kasobola okwesigibwa olw'ensonga nti abalonzi tebaafunye kusomesebwa kumala n'abeesimbyewo tebaafunye kumanyisibwa ku nsonga ezimu. Yagasseeko nti baakizudde nti wabaddewo okutiisatiisa abawagizi n'abeesimbyewo okuva mu bitongole by'ebyokwerinda nga kwe bagasse n'okukwata abawagizi.\nYagambye nti wabaddewo n'okulemesa bannabyabufuzi abali ku ludda oluvuganya okukuba kampeyini. Era balumirizza abeesimbyewo ku kaadi ya NRM okukozesa ebyuma n'ebintu bya gavumenti mu kukuba kampeyini zaabwe, n'abakozi ba gavumenti okuli ba RDC okwenyigira mu kalulu butereevu.\nBanenyezza n’ekitongole ky'ebyempuliziganya ekya UCC okuggyako abantu eddembe lyabwe okukozesa emikutu gya yintanenti okuli Facebook ne WhatsApp okuva ku Lwokuna. Bano bategeezezza nti akakiiko k'ebyokulonda, ebikozesebwa baabituusizza kikeerezi mu bifo ebironderwamu mu kagenderere kubanga baludde nga bakimanyi nti okulonda kwakubeerawo nga February 18 naye ebikozesebwa ne balinda ne babitwala mu bifo ku lunaku lwennyini olw'okulonda ekyavuddeko okukeereya okulonda.\nBaagasseeko nti beetegefu okuyamba Uganda okuziba ebituli ebizuuliddwa singa baba bayitiddwa mu buton-\nOluvannyuma lw'omukago gwa TDA okusasika Besigye ne Mbabazi balangiridde ekiddako\nAbayizi b'e Makerere batwala Cansala waabwe mu kkooti


Kalenda ya ddigi egaddwa mu sitayiro\nFortune Ssentamu ne Maxim Van Pee beeyabizza ebifuba nga buli omu ayagala okukakasa abawagizi be nti wa mutawaana.\nLYABADDE ssanyu gyerere ng’abavuzi ba ddigi baweebwe engule zaabwe mu mitendera egy’enjawulo oluvannyuma lw’okumaliriza empaka za laawundi eyasembyeyo ku kalenda eggulo e Garuga.\nAbawagizi nga beekubya ne Ssentamu ebifaananyi.\nEnduulu yabutikidde e kisaawe nga Fortune Ssentamu ne Maxim Van Pee baabika ebifuba mu lukontana olwasembyeyo oluvannyuma lwa Ssentamu okumalirizza enkontana ze (3) mu mutendera mw’avugira.\nVan Pee ng'agoba Ssentamu.\nObwedda Ssentamu akola obukodyo mu bbanga n’atuuka n’okubuusa ddigi mitti saako n’okukuba Van Pee amataala ekintu egyaggye abawagizi be mu mbeera ne batuuka n’okwebuuza nti bulijjo omutindo guno agutekawa.\nSsentamu ng'ayisizza Ali Omar.\nMitendera emirala egy’asinze okukwata abawagizi omubabiro kwabaddeko ogw’abato MX50cc, Ogwokuna MX85cc, Ogwokutaano MX65cc era Gift Ssebuguzi, Pascal Kasozi, Miguel Katende, Waleed Ali Omar, William Blick, Ashraf Mbabazi ne Isaiah Larry Ssekamwa bavudde e Garuga nga bali omu abatenda.\nGift Ssebuguzi mu bbanga.\nOkuva ku ddyo ye Miguel Katende,Ashraf Mbabazi ne Talha Kateete ku kkono\nAbawanguzi bawereddwa ebirabo eby’enjawulo okuva mu Ntende Properties, Shell ne Mountain Dew. Ashrah Mbabazi Jr yawangudde mu MX50 Jr, Miguel Katende (MX50cc), Gift Ssebuguzi (MX65cc), Waleed Ali Omar (MX85cc), Isabella Blick (65cc), Aminah Zawedde (MX85cc), Wazir Ali Omar (125), Sharifa Kateete (125) ne Maxim Van Pee (MX1).


Obuyambi Okuva eri Bamalayika ba Katonda—Abaana Bye Beetaaga Okumanya\nBISOME MU Afrikaans Albanian American Sign Language Amharic Azerbaijani Azerbaijani (Cyrillic) Bashkir Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Croatian Czech Danish Dutch English Estonian Fijian Finnish French Ga Georgian German Greek Greenlandic Guarani Haitian Creole Hausa Hiligaynon Hindi Hungarian Iloko Indonesian Italian Japanese Kinyarwanda Korean Krio Kwanyama Latvian Lhukonzo Lithuanian Lucholi Luganda Luswayiri Luwalabu Macedonian Malagasy Maya Mexican Sign Language Myanmar Nepali Norwegian Oromo Ossetian Pangasinan Papiamento (Curaçao) Peruvian Sign Language Polish Portuguese Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Setswana Seychelles Creole Shona Sinhala Slovak Slovenian Spanish Swedish Tagalog Tajiki Tatar Thai Tiv Tongan Tsonga Turkmen Tzotzil Ukrainian Urdu Uzbek Vietnamese Xhosa Yoruba Zulu\nABANTU abamu bagamba nti bakkiriza ekyo kyokka kye balabako. Naye ekyo si kya magezi. Waliwo ebintu bingi nnyo bye tutalabangako na maaso gaffe. Osobola okumbuulirayo kimu?—\nAte empewo gye tussa? Osobola okugiwulira ng’ekufuuwa?— Fuuwa ku mukono gwo. Waliwo ky’owulidde?— Owulidde empewo ng’ekufuuwa, naye tosobola kugiraba, si bwe kiri?—\nTwayogedde ku bantu ab’omwoyo be tutasobola kulaba. Twayize nti abamu balungi ate abalala babi. Mbuulira abamu ku bantu abalungi ab’omwoyo be tutasobola kulaba.— Yee, Yakuwa Katonda, Yesu, ne bamalayika abalungi. Waliyo ne bamalayika ababi?— Bayibuli egamba nti gyebali. Mbuulira kye wabayizeeko.—\nTukimanyi nti bamalayika abalungi ne bamalayika ababi batusinga amaanyi. Omuyigiriza Omukulu yali amanyi bingi nnyo ebikwata ku bamalayika. Ekyo kiri kityo kubanga naye yali malayika nga tannazaalibwa ku nsi ng’omwana. Yali abeera ne bamalayika abalala mu ggulu. Era yali amanyi obukadde n’obukadde bwa bamalayika abo. Bamalayika abo bonna balina amannya?—\nTwayiga nti emmunyeenye Katonda yazituuma amannya. N’olwekyo tuli bakakafu nti ne bamalayika bonna balina amannya. Era tukimanyi nti basobola okwogera ne bamalayika bannaabwe, kubanga Bayibuli egamba nti waliyo ‘olulimi lwa bamalayika.’ (1 Abakkolinso 13:1) Olowooza bamalayika boogera ku ki? Naffe abali ku nsi batwogerako?—\nTukimanyi nti bamalayika ba Sitaani abayitibwa badayimooni bagezaako okutuleetera okujeemera Yakuwa. N’olwekyo, bateekwa okuba nga boogera ku ngeri gye basobola okukikolamu. Baagala tubeere nga bo naffe Yakuwa atukyawe. Ate bo bamalayika ba Katonda abeesigwa? Olowooza nabo batwogerako?— Yee, batwogerako. Baagala okutuyamba. Ka nkubuulire engeri abamu ku bamalayika ba Katonda gye baayambamu abantu abaali baagala Yakuwa era abaamuweerezanga.\nNg’ekyokulabirako, waliwo omusajja eyali ayitibwa Danyeri eyabeeranga mu Babulooni. Abantu bangi abaali babeera mu Babulooni baali tebaagala Yakuwa. Abantu baateekawo n’etteeka okubonereza omuntu yenna asaba Yakuwa Katonda. Naye Danyeri teyalekera awo kusaba Yakuwa. Omanyi kye baakola Danyeri?—\nYee, abantu ababi baaleetera Danyeri okusuulibwa mu mpuku y’empologoma. Danyeri yali yekka mu mpuku eyo ng’ali n’empologoma ezaali zirumwa enjala. Omanyi ekyaddirira?— Danyeri yagamba nti ‘Katonda yatuma malayika we n’aziba emimwa gy’empologoma.’ Teyatuukibwako kabi konna! N’olwekyo, bamalayika basobola okukolera abaweereza ba Yakuwa ebintu ebyewuunyisa.—Danyeri 6:18-22.\nKiki Katonda kye yakola okuwonya Danyeri?\nWaliwo ekiseera Peetero lwe yasibibwa mu kkomero. Jjukira nti Peetero yali mukwano gw’Omuyigiriza Omukulu, Yesu Kristo. Abantu abamu tekyabasanyusa Peetero bwe yabagamba nti Yesu yali Mwana wa Katonda. Bwe kityo, Peetero baamuteeka mu kkomera. Era abasirikale baali bakuuma Peetero aleme okutoloka. Waliwo omuntu yenna eyandimuyambye?—\nPeetero yali yeebase wakati w’abasirikale babiri, era ng’asibiddwa enjegere ku mikono gye. Era Bayibuli egamba nti: ‘Laba! Malayika wa Yakuwa n’ajja, ekitangaala ne kyaka mu kkomera. Malayika n’akwata Peetero mu mbiriizi, n’amuzuukusa, n’amugamba nti: “Situka mangu!”’\nMalayika yayamba atya Peetero okuva mu kkomera?\nAwo enjegere ne zisumulukuka ku mikono gya Peetero ne zigwa! Malayika n’amugamba nti: ‘Yambala engoye zo n’engatto zo ongoberere.’ Abasirikale baali tebasobola kubalemesa kubanga malayika ye yali ayamba Peetero. Bwe baatuuka ku luggi olw’ekyuma, waliwo ekintu ekyewuunyisa ekyabaawo. Oluggi lweggulawo lwokka! Malayika oyo yaggya Peetero mu kkomera asobole okweyongera okubuulira.—Ebikolwa 12:3-11.\nBamalayika ba Katonda naffe basobola okutuyamba?— Yee, basobola. Kino kitegeeza nti batuziyiza ne tutatuukibwako kabi?— Nedda, bwe tukola ebintu ebibi, bamalayika tebaziyiza kabi kututuukako. Naye era ne bwe tuba tetukoze bintu bibi, tusobola okutuukibwako akabi. Bamalayika tebalagirwa kutukuuma butatuukibwako kabi. Wabula, Katonda yabawa omulimu ogw’enjawulo ogw’okukola.\nBayibuli eyogera ku malayika alangirira eri abantu bonna nti basinze Katonda. (Okubikkulirwa 14:6, 7) Ekyo malayika akikola atya? Olowooza ayogerera mu bbanga mu ddoboozi erya waggulu abantu bonna bawulire?— Nedda, abagoberezi ba Yesu abali ku nsi be boogera n’abantu ebikwata ku Katonda, era bamalayika babawa obulagirizi nga bakola omulimu ogwo. Bamalayika bakakasa nti abo abaagala okumanya ebikwata ku Katonda bafuna omukisa okubiwulira. Tusobola okwenyigira mu mulimu ogwo ogw’okubuulira era bamalayika bajja kutuyamba.\nNaye kiba kitya singa abantu abatayagala Katonda batuyigganya? Watya singa batusiba mu kkomera? Bamalayika banaatuggyayo?— Basobola. Naye ekyo tebakikola buli kiseera.\nKiki malayika ky’agamba Pawulo?\nPawulo, omugoberezi wa Yesu, naye yaliko omusibe. Lumu yali mu lyato ng’omuyaga ogw’amaanyi ennyo gukunta. Naye bamalayika tebaamuyambirawo. Kino kyali kityo kubanga waaliwo abantu abalala abaali beetaaga okuwulira ebikwata ku Katonda. Malayika yagamba nti: “Totya Pawulo. Oteekwa okuyimirira mu maaso ga Kayisaali.” Yee, Pawulo yali alina okutwalibwa eri Kayisaali, omukulembeze w’eggwanga, asobole okumubuulira. Bamalayika baamanyanga buli wamu Pawulo we yagendanga era baamuyambanga. Naffe bajja kutuyamba bwe tuweereza Katonda.—Ebikolwa 27:23-25.\nWaliwo omulimu omulala omukulu ennyo bamalayika gwe bajja okukola. Ekiseera kiri kumpi okutuuka Katonda azikkirize abantu ababi bonna. Abo bonna abatasinza Katonda ow’amazima bajja kuzikirizibwa. Abo abagamba nti tebakkiririza mu bamalayika olw’okuba tebasobola kubalaba bajja kukitegeera nti baali bakyamu.—2 Abassessalonika 1:6-8.\nEkyo kitukwatako kitya?— Bwe tuba ku ludda lwa bamalayika ba Katonda, bajja kutuyamba. Naye tuli ku ludda lwabwe?— Tuba ku ludda lwabwe singa tuba tuweereza Yakuwa. Era bwe tuba tuweereza Yakuwa, tujja kukubiriza n’abalala okumuweereza.\nOkusobola okumanya ebisingawo ku ngeri bamalayika gye bayambamu abantu, soma Zabbuli 34:7; Matayo 4:11; 18:10; Lukka 22:43; ne Ebikolwa 8:26-31.


Bukedde Online - Munnamawulire wa Bukedde ayimbuddwa\nYadde muli mu malwaliro tujagulize wamu ennaku enkulu\nEbikolwa by'okutta abantu ebyeyongera bitiisa\nBANAMAWULIRE mu kibuga Mukono bagumbye ku poliisi enkulu e Mukono ne bateeka ku nninga abagikulira okuyimbula munnaabwe David Musisi Kalyankolo owa Bukedde TV eyakwatiddwa.\nKalyankolo (wakati) ne banne nga yaakayimbulwa.\nKigambibwa yabadde akwata ebifaananyi by'omukyala Hellen Nakivumbi omutuuze w'e Nama mu disitulikiti y'e Mukono eyabadde agumbye ku poliisi ng'ayagala okunnyonnyolwa wa bba Yuuya Kamya eyawambibwa ku Lwokusatu lwa wiiki ewedde gyali.\nKamya y'omu ku bantu 11 abawagizi ba NUP abawambibwa gye buvuddeko e Nama ne Kyampisi, nga n'okutuusa kati tamanyiddwako mayitire. Mu kwogera n'omukyala ono, akulira okunoonyereza ku misango ku poliisi enkulu e Mukono D/ASP Fred Oyaka yalagidde bakwate Kalyankolo ng'amulaga kukola mawulire agakuma omuliro mu bantu.\nKalyankolo ategeezezza nti yabadde agezaako okukwata ebifaananyi, Oyaka kwe kumukwata n'okumulagira asangulemu ebifaananyi n'oluvannyuma n'amusiba mu kaduukulu.\nBannamawulire baakung'aanye ne bateekawo embeera eyawalirizza omudduumizi wa poliisi mu kitundu kino okulagira Kalyankolo ayimbulwe awatali kakwakulizo Oyaka kye yaziimudde n'aggulwako omusango gw'okukuma mu bantu omuliro era n'ayimbulwa ku kakalu ka poliisi.\nAbamu ku banamawulire abakolera e Mukono baagala poliisi eggyeko munnaabwe ebisango bye yamutaddeko, kuba tebirinaako bujjulizi ng'ate ensonga gye yabadde agoberera ntuufu.\nRajab Kakooza aweerezza Abasiraamu obubaka bwa Idd\nYogerayo obubonero 4 obwâ€™olunaku lwâ€™enkomerero


Bukedde Online - Uganda eteereddwa ku lukulala lw'amawanga 9 abalambuzi ge batasaanye kusubwa\nAlumiriza omuyimbi Jovan Luzinda okumuzaalamu ate bamukutte\nWadde nga Corona ataataaganyizza n'okugoya amawanga okwetoloola ensi nga n'agamu gazzeemu okumyumyula omuggalo, Uganda eteereddwa ku mwanjo gw'amawanga 9 abalambuze ge batasaanye kusubwa nga kino kivudde ku kaweefube Minisitule w'Ebyobulamu gw'etaddemu okulwanyisa Coronavirus.\nOkusinziira ku lukalala luno, wadde nga amawanga ga Bulaaya agasinga gazzeemu okusattira olwa ssenyiga omukambwe ono okuddamu okweriisa enkuuli, ebitundu by'ensi ebirala nga ne Uganda mw'ogitwalidde baddirizza ku muggalo naddala mu by'entambula n'obulambuzi.\nUganda enokoddwaayo ng'erimu ku mawanga agasinga okwaniriza abagenyi ate nga bagoberera emitendera egyassibwawo okusobola okulwanyisa ssenyiga omukambwe owa Coronavirus.\nEkimu ku byetaagisa omuntu ava ebweru wa Uganda okwesogga eggwanga lyattu Uganda kwe nga wakebeddwa n'ozuulwa nga tolina coronavirus mu ssaawa 72 z'ennaku ssatu emabega nga waakatuuka ku kisaawe.\n" Mu Uganda, si kyabulijjo okukusaba okukeberwa Covid19 ng'ofuluma eggwanga. Kitegeeza nti omuntu afuluma eggwanga aba ateekeddwa okusooka okwekebeza Corona mu ssaawa 120 nga tannasimbula.\nEkirala wadde nga waliwo kafiyu akolebwa okuva ku ssaawa 3 ez'elkiro okutuuka ku okukoma ku ssaawa 12 ez'okumakya, bw'oba ofuluma eggwanga mu budde bwe bumu okkiriza okuyitawo ne weeyongerayo," Aba Forbes bwe baayogedde ku Uganda.\nOkusinziira ku byawandiikiddwa ku mukutu gwabwe, aba Forbes bagamba nti Uganda tekyatawaanyizibwa nnyo ssenyiga omukambwe wadde nga mu mwezi gwa Septemberomuwendo gw'abaazuuliddwaamu COVID19 gwalinnyeemu. Kyokka okutwaliza awamu, Uganda erina abalwadde ba Covid19 9000 bokka n'abafudde 81, guno omuwendo mutono okusinziira ku biri mu mawanga amalala okwetooloola ensi.\nAba Lancet Commission baafulumizza lipoota eyalaze nti Uganda ly'eggwanga ku lukalu lwa Afrika eryasinze okulwanyisa obulwadde bwa Covid19 mu mwezi gwa August nga kaweefube ono okulwanyisa ssenyiga omukambwe awomeddwaamu omutwe minisitule y'Ebyobulamu.\nMu mawanga 91 agaatereddwa ku minzaani mu kaweefube w'okulwanyisa obulwadde bwa corona mu nsi yonna, Uganda yakutte kya Ranking 10, ate n'esinga mu Afrika yonna.\nBuno buwanguzi bwennyini eri minisitule y'Ebyobulamu ekulemberwa Dr. Acheng Ruth wamu n'omuwandiisi w'enkalakkalira mu minisitule y'ebyobulamu Dr. Diana Atwine abali ku mwanjo gw'okulwanyisa ssenyiga omukambwe.\nGgaagano amannya agalaga laavu empya n''ekaddiye


BITABUSE! Gav't erumye ejjiko, ereese obukwakulizo obukambwe okuzza Takisi mu Kampala - Galaxy FM 100.2\nBITABUSE! Gav’t erumye ejjiko, ereese obukwakulizo obukambwe okuzza Takisi mu Kampala\nAbakulembeze mu Kampala basabukuludde entekateeka empya, emmotoka ez’olukale kwezirina okutambulira mu kuddamu okutambuza abantu n’okutandiika sabiti ejja ku Lwokuna nga 4, omwezi ogujja Ogwomukaaga.\nOkusinzira kw’amyuka Minisita Kampala Benna Namugwanya Bugembe, balina okuteeka mu nkola ebirabiro by’omukulembeze w’eggwanga Yoweri Kaguta Museveni eby’okutangira abantu okung’anira awamu kuba kiyinza okutambuza Kolona.\nNamugwanya mu kwogerako eri bannamawulire ku Media Centre mu Kampala, akaatirizza nti omukulembeze w’eggwanga yakirizza emmotoka z’olukale okuddamu okutambuza abantu, kyokka buli mmotoka erina okutambuza abasabaze ekitundu 1 kya 2.\nEntekateeka y’okuzza Takizi mu Kampala, buli mmotoka erina okuddamu okuwandisibwa okufuna ppaaka oba siteegi kwerina okutambuliza emirimu, oluguudo kwerina okutambulira ssaako ne baddereeva okufuna Pamiti, ezibakkiriza okusigala mu Kampala nga bakola.\nMinisita Namugwanya agamba nti okuwandiisa kutandiika olunnaku olw’enkya ku Lwokutaano ku kitebe kya KCCA mu Kampala.\nMungeri y’emu agambye nti oluvanyuma lw’okuwandisibwa ku City Hall mu Kampala, buli ddereeva alina okuddukira mu Minisitule y’emirimu n’entambula okufuna Pamiti, eneeba ewandikiddwako enguudo, buli omu zaalina okutambuliramu.\nMu ntekateeka y’okulongoosa ebyentambula mu Kampala n’okulwanyisa omujjuzo, Minisita abikudde ekyama nti abantu bonna abaludde nga bayita abasabaze mu ppaaka ez’enjawulo ne ku nguudo z’omu Kampala, bayimiriziddwa.\nMinisita agamba nti okuva nga 4, Ogwomukaaga 2020, teri kuddamu kuyita Takisi mu Kampala wabula okweyambisa ebipande okuwandikiddwa ebitundu.\nAte ku nsonga y’abasambaze abageenda okweyambisa Takisi ne Bbaasi, Minisita alabudde nti bonna balina okwambala Masiki okubakkiriza okulinya.\nAUDIO! Amaziga e Nansana, omwana omwaka gumu attiddwa mu bukambwe, Maama atwaliddwa mu ddwaaliro ng’ataawa\nVIDIYO! Winne Nwagi alaze kye bayita omubiri, wuuno omusajja amutabukidde okumusanyalaza ebitundu bya wansi\nAUDIO! Omuwala asse omwana gwazadde lwa musajja kumwegaana, amusudde mu kabuyonjo, asabye Poliisi okukola DNA ku mulambo\nAUDIO! Omukyala akozeseza omulenzi omuto mu by’omukwano, amazzi gamwokezza waaya namusiiga ne siriimu\nAUDIO! Omusajja akwattiddwa ku by’okusinda omukwano n’omuwala omuto ku Kereziya, amukubye waaya emmese ne zidduka, wulira obuswandi\nForever Connected’ consumer campaign – Crown Beverages Limited Partners with Telcom Giants MTN & Airtel\nBAMBI! Wuuno owa bodaboda yeekumyeko omuliro ku kitebe kya Poliisi lwa kutwala pikipiki ye, akooye embeera embi\nTUMUSABIRE! Yiino endwadde enkambwe etawaanya Bryan White, asizza ku byuma, Omuyambi we ayogedde, ‘tulindiridde kinaava Bungereza’\nESSANYU! Pulezidenti Museveni awangudde mu kkooti, 2021 alindiridde kulayira ku lw’obuyinza bwa Bannayuganda, Bobi Wine ne Besigye basobeddwa\nGIWUNYE! Tukooye ejoogo lya Poliisi, Omubaka Zaake atutte mu kkooti abasirikale 6, DPC atidde ekkomera\nFUFA boss Magogo splashes money as he spends the weekend having a good time with Leila Kayondo\nDeal Close; Vipers To Sign Mbarara City’s All Time Top Scorer\nWe are watching Mc Ibrah closely. We don’t want him to repeat his mistakes after asking for pardon – Lydia Jazmine\nWe Want The Best For Our Country Not Volongoto- Zari Bounces Back Again, Taunts People Power Disciples\n‘I Have Land Titles In Every Continent’.GNL Zamba Brags As He Tells Gravity To Look Beyond Being Big In Ug\nAll You Need To Know About Muzzinyi Joel Ssenyonyi’s 24 years Old ‘Maaso Glory’, Febress Nagawa\nDoes Bobi Wine Has Credentials To Become President?- Zari Speaks Out, Leaves People Power Disciples Murmuring\nWinnie Nwagi joins social media mania to scoff at Star TV presenter Ibra K Mukasa’s public apology to Lydia Jazmine\nMother Of All Slay Queens Zari Hassan Crowns Sheila Gashumba As A Brave, Intelligent Girl, Congratulates Her For Bringing Tina Fierce To Her Knees


Okugenda mu nsonga - Wikipedia\nOkugenda mu nsonga\nOkugenda mu nsonga, abaamu kye bayita omwezi oba ensonga z’abakyala, kwe kuvaamu omusaayi okuva munda mu nnabaana okuyita mu bukyala. \nObubonero obusinga mu bakyala olw’okwekoona akagere bwe buno wammanga: okuzimba amabeere, okulumizibwa mu ndira, okulumizibwa akagongogongo, okuba omukoowu, okwetamwa buli kimu n’enkyukakyuka mu mbeera z’obuntu.\nOmukyala asooka okwekoona akagere ng’ali wakati w’emyaka 12 ne 15 naye ng’abamu batandika mangu ku myaka munaana. Ekiseera ekituufu omuntu w’aba alina okulwalira okuva ku kiseera ekyasooka okutuusa ku luddako waba wayina okuyitawo ennaku 21 ku 45 mu bakyala abato. Ate ennaku 21 ku 31 mu bakyala abakulu. Okulwala kukoma omukyala atuuse mu kiseera ky’okukoma okuzaala. Kino kitera kubaawo wakati w’emyaka 45 na 55. Okuvaamu omusaayi kutera okumala ennaku 2 ku 7.\nEnkyukakyuka etera okubaaawo mu ndwala y’omuntu, ebaawo oluvannyuma lwa hormones okweyongera oba okukendeera. Kino kiviirako nnabaana okuzimbibwa mu ngeri y’okwetegekera okukuza omwana mu lubuto era ng’eggi ly’etaagisa mu kufuna olubuto. Eggi liteebwa ku lunnaku lwa 14 era nga ebisenge bya nnabaana biba birina okuwa omwana ali mu lubuto eky’okulya, singa omukyala tafuna lubuto ebisenge bya nnabaana ebiba bizimbiddwa okuliisa omwana biba birina okuyiiya, ekimanyiddwa nga okwekoona akagere.\nWayinza obaawo ebizibu eby’enjawulo olw’okukwala. Omuntu bw’atalwala nga wamyaka 15 oba mu nnaku 90, bw’afuna olubuto talwala era taddamu kulwala okutuusa ng’amaze okuyonsa. Ebizibu ebirala ebyekuusa ku kulwala mulimu; okulumizibwa ng’omuntu ali munsonga ze n’okuvaamu omusaayi okutali kwa bulijjo. Okugenda mu nsonga kubaawo ne mu bisolo ebirala okugeza obuwundo , amazike n’enkima.\nReference[kyusa | edit source]\nBino bigyidwa ku "https://lg.wikipedia.org/w/index.php?title=Okugenda_mu_nsonga&oldid=21126"\nLuno olupapula lwasemba okukyusibwamu ku 06:50, 28 Gwakkuminebiri 2016.


Bukedde Online - Bobi Wine atandisewo kampeyini\nSsebo ojja kunsiba naye sikuwa nzigi zange...\nMuntwala wa, abaana be nkuba bammwe?\nBobi Wine ng'anyonnyola ku nkola y'ekibiina kyabwe ekya Pyramid\nOMUYIMBI Bobi Wine nga yegatidde wamu ne banne abeegattira mu kibiina kya Pan African pyramid baliko abaana abalwadde b'emitima bebasazeewookuyamba nga babasondera ssente ez'okubayamba okufuna obujanjabi.\nAbaana abasonderwa ssente kuliko Elmia Muwonge owomwaka ogumu yetaaga obukadde 20 asobole okujanjabwa mu Ddwaliro e kkulu e Mulago, omulala ye Shamirani omyezi 5 ono yetaaga obukadde okugenda mu UK okujanjabibwa.\nBobi wine ategeezezza nti ekibiina kino kibadde kyakamala okusondera omu ku baana amanyiddwa nga Faith Namaganda omulwadde ow’omutima ssente obukadde 15 era nga asigaza kujanjabibwa mu ddwaliro eMulago kyokka n'asaba nti kino tebakikola bokka ng’ekibiina wabula baliko abantu ababaagaliza ebirungi era ababayambako mu kusonda ssente zino.\nYagambye nti nga 28 omwezi guno bategesewo omukolo ku bbaala ya Panamera kwebagenda okwoleza emmotoka ne bidduka ebirala ng’era ssente zonna zakugenda ku baana bano, basobole okujanjabibwa.\nOmuntu alina emmotoka wakusasula emitwalo 5, owa Piki mitwalo 2 eggaali mutwalo(10000)


Bukedde Online - Kwata Cash wa Bukedde aggwa leero\nOmufere alepuka na gwa butasasula\nAKAKONGE k’akalulu ka ‘KWATA CASH’ akasembayo kafulumye lwaleero (Lwakutaano). Nga tuyita mu Lupapula lwa BUKEDDE tugenda kulangirira olunaku lwe tugenda okukwata akalulu nga Bukedde agaba obukadde 50.\nPerezi Kawumi, amyuka akulira okubunyisa empapula z’amawulire ezifulumizibwa Vision Group, okuli ne Bukedde, yategeezezza nti omukolo gw’okukwata akalulu gugenda kukolebwa nga biragibwa butereevu ku Bukedde TV n’okuweerezebwa ku Bukedde FaMa.\nYannyonnyodde nti buli muntu eyajjuza akakonge olina omukisa okuwangula ku bukadde 50 mu kalulu kano. Akalulu bwe kanaakwatibwa, erinnya ly’omuwanguzi ne lisomebwa tujja kumukubira essimu mu kaseera ako kennyini okukakasa nti ye mutuufu awangudde.\nEmikolo gy’okukwata akalulu kano gigenda kubeera ku kitebe kya Vision Group, ekulirwa Robert Kabushenga. Akalulu kano akazze katambuzibwa mu bitundu eby’enjawulo katuuse ku nkomerero era olunaku abawanguzi lwe banaalangirirwa lulindiridde ng’oyita mu mikutu gya Bukedde omuli olupapula, ttivvi ne leediyo.\nKati Tonny Ssempijja atembeeya buugi?


Bukedde Online - Palamenti ekungubagidde eyali Katuukiro wa Busoga\nPalamenti ekungubagidde eyali Katuukiro wa Busoga\nAzaaliddwa ebyenda biri ku ngulu\nSsaabadinkoni alabudde abakazi abaawambye...\nKiwagama yaliko omumyuka wa Katuukiro wa Busoga wakati w’omwaka 1993 ne 1996 era oluvannyuma n’afuuka Katuukiro omujjuvu okutuuka mu mwaka 2,000 ku mulembe gw’omugenzi Henry Wako Muloki, eyali Kyabazinga wa Busoga.\nKatikkiro Ruhakana Rugunda ng'assa ekimuli ku sanduuko omuli omulambo gwa Kiwagama mu Palamenti. Ku ddyo (mu katono) ye mugenzi Kiwagama\nPALAMENTI ekungubagidde eyali Katuukiro (Kakitikkiro) wa Busoga Wilberforce Kiwagama eyafiiridde mu ddwaliro e Mulago n’esiima emirimu gy’akoledde eggwanga mu bifo ebitali bimu by’awerezzaamu omuli n'ekyomubaka wa Palamenti.\nOmugenzi era yali mubaka wa Palamenti mu NRC wakati w’omwaka 1989 ne 1996 ng’akiikirira esazza ly’e Bunya e Mayuge, era ne yeetaba mu lukiiko olwakola Konsityusoni ya Uganda wakati 1994 ne 1995 ne yeegatta ku Palamenti ey’omusanvu wakati wa 2001 ne 2006.\nAjjukirwa nnyo abaaliwo ng’omubaka eyawagira ennyo okuwa Pulezidenti Museveni ekisanja ekirala mu 2006 era yayambalanga kawunda eya kyenvu olumu gye yassaako ekisanja ne yeesogga Palamenti.\nOmulambo gwe gwaleeteddwa ababaka bagukubeko eriiso evvannyuma mu Palamenti eyakubiriziddwa omumyuka wa sipiika, Jacob Oulanya.\nOmubiri gw'omugenzi nga gutwaliddwa ku Palamenti okusiimwa. EKIF: MARIA WAMALA\nEkiteeso ekisiima Kiwagama kyaleeteddwa Katikkiro, Ruhakana Rugunda n’awagirwa ababaka abawerako okwabadde nnampala w’ababaka b’oludda oluvuganya Gavumenti, Cecilia Ogwal, omubaka w’e Aruu Odonga Otto, omumyuka owa Katikkiro Kirunda Kivejinja , nnamapala w’ababaka ba NRM Ruth Nankabirwa n’abantu abalala.\nRugunda yagambye nti omugenzi yaweereza eggwanga Uganda mu biti ebitali bimu.\nEbikwata ku mugenzi ebitonotono\nYazaalibwa October 5, 1934 era yafudde March 18 e Mulago oluvannyuma lw’okulwalira ebbanga eddene.\nYsomera mu masomero agawerako okwali ne Namiryango College gye yava okwegatta ku Royal College e Nairobi oluvannyuma eyafuuka Nairobi University gye yakugukira mu bwa saveya.\nYaweereza mu gavumenti ya Uganda nga saveya okumala ebbanga nga tanneegatta ku byabufuzi.\nAb'ebibanja mukolagane n'abakulembeze-Museveni


Bukedde Online - Bamusse mu bukambwe lwa nkaayana za ttaka\nMinisita Janet Museveni alambudde ekizimbe...\nHenry Ssekyewa eyattiddwa. Mu kifaananyi ekinene y'ennyumba ya Livingstone Zziwa eyasaanyiziddwaawo ng'abatuuze bamulumiriza okuba n'ekkobaane ku kufa kwa Ssekyewa\nABATUUZE ku kyalo Nakikonge ekisangibwa mu ggombolola y'e Makulubita mu disitulikiti y'e Luweero baguddemu ekyekango bwe basanze mutuuze munnaabwe ng'attiddwa mu bukambwe bw'abadde agenze okulima mu ttaka erikaayanirwa bakitaabe wabula abatuuze obusungu babumalira ku nnyumba ya mutuuze munnaabwe gwe bateeberezza okuba mu kkobaane ery'okutta munnaabwe.\nAttiddwa ye Henry Sekyewa 25 ng'abadde agenze okulima eno gye yasanze omusajja ayitibwa Livingstone Zziwa nga yamwetegedde dda era olubadde okumulabako kwekutandika okumutematema ebiso ebyamuttiddewo.\nSekyewa azaalibwa Ernest Musoke 70 ne Teddy Nalukwago nga bano bonna batuuze b'e Nakikonge e Makulubita nga poliisi ekutte abooluganda bana okuli; Slyvesita Sekutu n'abaana be babiri okuli; Kizito Bernald 31 ne Steven Makumbi 30 ne taata w'omugenzi Ernest Musoke bayambeko poliisi okunoonyerezza ku nsonga z'ettemu lino.\nOmuduumizi wa poliisi y'e Luweero Abraham Tukundane ategeezezza nga abaakwatiddwa bwe bagenda okuyambako poliisi okunoonyereza ng'omuyiggo gwa Zziwa gwe balumirizza bwe gugenda mu maaso.\nTukundane asabye abatuuze okubeera abakkakkamu singa abakwate bazuulibwa nti tebalina musango baakuyimbulwa ku kakalu ka poliisi.\nBobi Wine awanze omuliro mu lumbe lwa Ziggy Wine


Bukedde Online - Poliisi ekubye omusaabaze essasi mu kabina\nPoliisi ekubye omusaabaze essasi mu kabina\nEngeri Kaweesi gye yeerandizza yekka okutuuka ku ntikko\nEbipya ku Kaweesi: Bambega bazudde olukala...\nOMUSAABAZE akubiddwa essasi mu kabina , poliisi ng'egoba mmotoka mwe babadde batambulira oluvannyuma lwa ddereeva okugaana okuyimirira.\nRichard Muhigwa Cosma ng'apooca e Mulago oluvannyuma lw'okukubibwa essasi mu kabina nga Poliisi egezaako okuyimriza mmotoka gye baabaddemu ddereeva n'agaana okuyimirira. Ajjanjabibwa mukazi we Jolly Balyesiza mu ddwaaliro e Mulago. EKIF: DEBORAH NANFUKA\nRichard Cosma Muhigwa 65, omutuuze w'e Nyamasoga Kibaale yabadde ne mukyala we n'abaana babiri nga bagenda Hoima bwe batuuse mu kkubo e Bugoma , poliisi n'ebayimiriza kyokka ddereeva wa mmotoka ya Premo UBA 317E gye baabaddemu n'agaana okuyimirira.\nAgamba nti ddereeva yayongeddemu endiima bwe baatuuse e Hoima ne bayingira mu paaka ne poliisi n'eyingira ne batandika okukuba mmotoka amasasi wano we gaamukwatidde.\nAnnyonnyola nti ddereeva wa Premio yadduseemu n'agenda ku poliisi okugitegeeza ogubadde kyokka ye abazirakisa be baamuyambye ne bamutwala mu ddwaaliro e Hoima gye yaggyiddwa n'atwalibwa e Mulago kyokka essasi likyagaanyi okuvaamu kuba lyayingidde mu gumba ly'ekisambi.\nBino byabaddewo ku Lwokubiri essaawa 11:00 ez'olweggulo era bagguddewo omusango ku poliisi y'e Hoima, oguli ku fayiro nnamba SD: Ref 75/27/03/2017.\nPeace Byaruhanga, mwannyina wa Cosma agamba nti baabadde bagenda mu ddwaaliro e Hoima okulambula omwana omulwadde.\nOmutuuze agudde mu batemu ne bamukutula embiriizi\nOwa bodaboda abazigu bamutemyeko omukono ne gugwa wali ne batwala pikipiki ye


Bukedde Online - Abasaabaza enseenene bakubye aba tulafiki ekimmooni ne baziyingiza Kampala nga ziri mu madirisa\nAbanja omuyimbi Chameleone obukadde 11 aka...\nAbasaabaza enseenene bakubye aba tulafiki ekimmooni ne baziyingiza Kampala nga ziri mu madirisa,\nAbasaabaza enseenene bakubye aba tulafiki ekimmooni ne baziyingiza Kampala nga ziri mu madirisa!\nABASAABAZA enseenene okuva mu byalo bakubye poliisi y'ebidduka ekimmooni ne baziyingiza Kampala nga ziri mu madirisa ga mmotoka endala waggulu ku bbonti ne ku bbuutu nfa kino kimenya mateeka agafuga ebidduka n'okulwanyisa obubenje ku nguudo.\nAbamu ku ba tulafiki bwekyabayitiriddeeko , beefudde abatalaba kigenda mu maaso nga batya abantu abaabadde nabo abali ku mugano ng'ogwenswa nga baaniriza enseenene ezaabadde ziyingira Kampala mu bungi.\nMu kisaawe ky'e Katwe ekirin emabega w'akatale ka Kakaba ak'e Katwe nga kino kyekimu ku bifo ekyassibwawo ekitongole kya KCCA ebitongole mu Kampala omulina okutundirwa e nsenene mmotoka zaatandise okuyingira okuva ku ssaawa munaana ogw'ekiro ekyakeesezza ku Lwomukaaga.\nBangi ku bakozi mu mu butale obw'enjawulo mu Kampala baavudde ku by'amaguzi bye babadde basuubula mu nkola eya bulijjo ne badde ku nseenene nga kati ky'ekyettunzi.\nAbamu basuubula bukutiya oluvannyuma nebatandika okuzirejjesa nga bapima za 1,000/- n'okudda waggulu ate abalala bazikongola ne bazitunda nga tekuli byoya nga tampeko y'enkongole etandikira ku 4,000/- okudda waggulu ate abalala bwe balaba nga zigenda kuboonoonekako nga bazifumba ziriko ebyoya.\nMoses Kateregga omu ku bazisuubula b'ensense abamanyifu e Katwe yagambye nti wadde ku Lwomukaaga zazze mu bungi emiwendo gyazo gibadde gikyali waggulu.\nEkitundutundu ky'akasawo ka sukaali aka kiro 50 nga kino kye kipimo ekimanyiddwa mu basuubuzi b'enseenene ku Lwomukaaga ku makya kyabadde ku 200,000/- wabula ng'ebiseera ebimu kirinnya ne kituuka mu 500,000/- n'okusingawo ate bwe ziba mu kidibo zikka ne zituuka ku 50,000/-.\nDavid Mukasa nga naye musuubuzi waazo yagambye nti Bannayuganda abali mu Bungereza n'amawanga amalala buli mwaka omwezi gwa November bagwesunga nga mbaga olw'enseenene era zitwalibwa mu bungi mu mawanga ag'ebweru wadde ng'ebiseera bino bagezaako okutangira abatambuza ebiwuka ebyabuli ngeri ku nnyonyi.\nSsaabalabirizi atabukidde abeesenza ku ttaka ly'Ekkanisa\nBayingidde mu butakkaanya bw'Abadiventi ne Nantaba\nMinisita Nantaba atabuse n'Abadiventi


Bukedde Online - Walukagga atabuse ne minisita ku by'omwana\nKirumira alangiridde okuvuganya MinisitaKy...\nMINISITA Nakiwala Kiyingi yasoose kukubira Walukagga essimu ng’amubuuza akana n’akataano ku mwana agambibwa nti yamuzaala mu hawusigaalo wabula n’amwegaana.\nMathias Walukagga, kati yeekokkola Nakiwala gw’agamba nti, y’apika omuliro mu nsonga zino, omuyimbi ono z’agamba nti ye tazimanyiiko era teziriiko mutwe na magulu.\nKu Lwokuna Nakiwala ng’ayita mu kye yayise okulwanirira eddemba ly’omwana yalaalise okutwala Walukagga ku musaayi bakeberwe DNA era bwe kizuulwa nga Walukagga ye taata w’omwana avunaanibwe emisango omuli obutalabira n’okulagajjalira omwana gw’azaala.\nWadde Walukagga eky’okumukebera omusaayi yakikkirizza ng’agamba kigenda kumuyamba okukakasa ensi nti ebimwogerwako bamusibako matu ga mbuzi kumuliisa ngo, wabula yeewuunyizza obwangu n’amaanyi minisita by’atadde mu nsonga zino ate ng’ensonga eziruma eggwanga nnyingi Minisita z’atafaako omuli n’abasaddaaka abaana.\nWalukagga agamba nti, ensonga zino zirimu abantu abagenderera okumwonoonera erinnya nga bayita mu kumulaga ng’omusajja omulagajjavu, atalina buvunaanyizibwa.\nNga muwotofu olw’ebigenda mu maaso, Walukagga yagambye nti: Oyo yenna ali emabage w’ekintu kino muweerezza Zaburi 109 egamba nti; “Mundaze obukyayi bwe munninako, nange lumu ndibalaga obusungu bwe mbalinako..”\nKuno yagasseeko okubuuza nti, “Naye lwaki Twaha Mawanda eyakkirizza okuganza omuwala oyo n’okumufunyisa olubuto ye tebamuteekako maanyi bagatadde ku Walukagga!”\nBino okubaawo kidiridde omuwala Aisha Namugerwa mu kiseera kino abeera ne nnyina Sauda Kabasoga e Kasambya mu disitulikiti y’e Mubende okuvaayo n’alumiriza Walukagga okumufunyisa olubuto mu kiseera we yali akolera mu maka g’omuyimbi wa Kadongokamu ono agasangibwa e Maya ku lw’e Masaka.\nNamugerwa agamba mu kiseera we yakolera ewa Walukagga, mukyala we Mariam yali avuddewo era yakozesa embeera eno okumukaka omukwano n’amufunyisa olubuto.\n“Walukagga namutegezza nga nfunye olubuto kyokka waayita akaseera katono mukyala we n’akomawo era wano we yasinzira n’andagira okusibamu ebyange hhende ewa maama nga agamba nti sijja kusobola kukwatagana ne mukayal we era ng’ansuubizza okumpeereza obuyambi, wabula teyakikola.” Namugerwa bw’attottola.\nOmuwala yagasseeko nti, “Nagenda n’olubuto era bwe nazaala namukubira essimu okumutegeeza. Yasindika ssente 30,000/- n’asaba mmuweereze ku bifaananyi by’omwana nange kye nakola kyokka okuddamu okwogera nange yaddamu kimu nti, ye tazaala baana ba mitwe minene. Okuva olwo taddangamu kukwata ssimu yadde okuweereza obuyambi kyokka omwana alwala buli kiseera.”\nMinisita Nakiwala Kiyingi oluvannyuma lw’okulaba eggulire lino yategeezezza nti tayinza kuleka Namugerwa n’omwana we kubonaabona nga Walukagga ayogerwako waali wano ate nga yeesobola; kwe kulagira be kikwatako mu minisitule ye okuli ne bannamateeka okutandika okukola ku nsonga za Walukagga.\nNakiwala yategeezezza nga bw’agenda okugenda e Mubende okulaba embeera Namugerwa gy’ayitamu ne bebbi we bwe kiba kyetaagisa okuggyayo bebbi okufuna amaka agalabirira abaana we baba bamuteeka ng’eby’omusaayi bwe bikolebwako, nakyo kikolebwe kubanga maama we mu kiseera kino talina buyambi.\nWALUKAGGA BAMUBUUZIZZA EBYA HAWUSIGAALO MU KIVVULU\nWalukagga eyeekazaako “Ever Smart” bwe yabadde ayimba mu kivvulu ky’e Kapeeka, Nakaseke mu kiro ekyakeesezza eggulo, abamu ku bawagizi be baamusabye abannyonnyole ku nsonga za hawusigaalo kyokka bano teyabafuddeko era yavudde ku siteegi ng’ensonga eno tagyogeddeeko.\nWalukagga eggulo yazzeemu okukikkaatiriza nga bw’atabeerangako na Namugerwa mu nsonga za mukwano era agamba kirabika waliwo akiri emabega n’ekigendererwa ky’okwonoona erinnya lye.\nKusasira akiguddeko e South Africa


Bukedde Online - NATO esudde bbomu ku basajja ba Gaddafi\nBasajja ba Gaddafi bazzizza abayeekera ema...\nEkitongole kyâ€™amawulire ekya Reuters ne Aljazeera byategeezezza nti oluvannyuma lwâ€™abayeekera okukubwa obubi basajja ba Gaddafi ku Lwomukaaga ne babazza emabega, abayeekera balaajanidde NATO nayo eyasitukuddemu nâ€™etimpula abajaasi ba Gaddafi.\nEggulo abayeekera aba National Transitional Council (NTC) abaabadde mu ttanka nâ€™ebimotoka ebirwanyi bazzeemu ne bazambalira buto ne bayingira Sirte olwo ne batandika okuwanyisiganya amasasi nâ€™emizinga nâ€™aba Gaddafi.\nEkibuga Sirte eggulo kyasiibye kittunka erikka lya bbomu nâ€™emizinga gya NATO era ennyonyi ennwanyi bakira zirabibwa nga zeetawula mu bwengula bwâ€™ekibuga kino ngâ€™eno emmundu bwe zitokota.\nOmwogezi wa NTC, Col. Ahmed Bani yategeezezza nti abalwanyi baabwe baabadde bazzeemu okuzinda Sirte oluvannyuma lwa bbomu za NATO okusanyaawo emizinga nâ€™ebimotoka byabwe.\nAbalwanyi bano kati bafubutuse mu buvanjuba sso ngâ€™abaabadde bayingidde Sirte ku Lwomukaaga ne babazza emabega bbo baavudde mu bugwanjuba.\nKabaka leero ali Ssese\nSam Omala yansuula e Kalangala n'abaana musanvu -Josephine Amali\nOmugirimaani yejjeerezeddwa ogw'okubassanya abaana abatanneetuuka


Bukedde Online - Emmwaanyi nazitadde mu yinsuwa okwerinda ebigwabitalaze\nEmmwaanyi nazitadde mu yinsuwa okwerinda ebigwabitalaze\nMuka Bobi Wine amuwandiikidde ebbaluwa y'omukwano...\nMuwala wa Maama Fiina alina ggaamu mu ngalo?...\nAdded 27th August 2018\nSsempijja mu musiri gw’emmwaanyi\nOKULIMA n’okulunda birina kutambulira wamu omulimi okusobola okufunamu, kubanga buli kumu kiyamba kinnaakyo okubeerawo. Samuel Ssempijja omutuuze w’e Bukinda, mu ggombolola y’e Buwunga mu disitulikiti y’e Masaka alina yiika nnya kw’alimira emmwaanyi nga kuno agattako okulunda ente mw’afuna ebigimusa n’amasannyalaze aga ‘Bio-gas’.\nAnnyonnyola bw’afuna mu faamu ye:\nOKUTANDIKA Okuva edda nalimanga naye nga sirina magezi ga kikugu mu mulimu guno, era ng’emmere nfuna ya kulya kwokka. Okulima okuleeta ssente nakutandika mu 2004, oluvannyuma lw’ekitongole kya Caritas - Maddo okujja ne kitandika okutusomesa ennima ey’omulembe.\nEmmwaanyi ze nasooka okulima n’ente ze nasooka okulunda naziggya mu kibiina kino era okuva nagaziwa mpola okutuuka wano we ntuuse. Bwe mbeera nsimba emmwaanyi, nzikuba amabanga ga ffuuti 10 okuva ku kikolo okutuuka ku kirala.\nOBUYIIYA Mu nnimiro nasimamu ensalosalo buli luvannyuma lwa mmita 30 ezinnyamba okukugira amazzi obutakuluggusa ttaka n’okugakwata ne gasigala mu nnimiro. Ensalosalo ezikwata amazzi obutakuluggusa ttaka nzisima ettaka nditeeka ku ludda amazzi gye gava, ate ezikuuma amazzi nzisima ettaka nditeeka amazzi gye galaga okugasobozesa okuyiika\nOKULIMA EMMWAANYI NGATTAKO OKULUNDA ENTE NE NFUNAMU\nSsempijja mu musiri gw’emmwaanyi mu lusalosalo ennimiro n’esobola okugakozesa. Ku nsalosalo nagenda nsimbako omuddo oguliibwa ente nga tekinneetaagisa kwonoona ttaka ddala nti nsimbako muddo. Omuddo guno era guyamba mu kukwata amazzi obutakuluggusa ttaka.\nMu nnimiro nninamu emiti emiwanvu okugeza emituba, eginnyamba okuleeta ebisiikirize mu nnimiro ebikuuma obunnyogovu mu ttaka ne bwetuba tuli mu sizoni ya musana.Emmwaanyi nzisalira nga nziggyako obuwakatirwa bwonna ekiziyiza obuwuka okuzaalira mu nnimiro yange.\nKino kinnyambye nnyo okwewala endwadde ezireetebwa obuwuka. Mu nnimiro nteekamu ebigimusa ebinnyamba okukuuma obugimu mu ttaka. Nsinga kukozesa obusa obuva mu nte kubanga buwangaalira mu ttaka ate nga sibugula.\nObusa obumaze okukola ‘Bio-gas’ (Bio sirary) nga buno bubeera bwa mazzi mbukozesa ku mmwaanyi ento ne kasooli. Ate obusa obukalu (Sirary composite) nabwo mbuteeka ku mmwaanyi naddala enkulu.\nMpima ffuuti bbiri okuva ku kikolo ne njiwawo obusa nga nkyetoolooza oluvannyuma ne ndeeta enkumbi ey’amannyo ne mbutemaatemamu ekibuyamba okuyingira mu ttaka. Omuddo ogubeera mu nnimiro ngufuuyira gukyali muto nga tegunnasuula nsigo. Kino kinnyamba kubanga gulwawo okuddamu okumera ennimiro n’ebeera ng’etambula bulungi.\nMu mmwaanyi nnimiramu ebimera ebirala nga muwogo ne kasooli nga tekinneetaagisa kubaako ttaka lye nyonoona nti nnimirawo mmere ya kulya. OKUKOLA SSENTE Ssente nziggya mu mata ge ntunda. Ente naddala nga yaakazaala ngifunamu liita 20 buli lunaku.\nBuli liita ya 1,000/- ate nga ku ssaawa eno nnina ente bbiri ze nkama. Ssente endala nziggya mu mmwaanyi nga buli kkiro ya kase egula 5,300/- okusinziira ku katale akaliwo kati. Nnina ebikolo 2,060 nga buli kikolo nkifunako kkiro ttaano. Emiti gy’emmwaanyi emitereevu obulungi nga gikuze ngitema ne ngiwoola bulungi ne ngitunda mu batunda ebizimbisibwa nga gikola ng’emiyini gy’enkumbi. Buli muti ngutunda 800/-.\nBuli sizoni ntemamu emiyini wakati w’e 400 ne 500 ate buli mwaka ntemamu emirundi ebiri. Abantu abajja okusoma nabo baleeta ssente nga buli kibiina ekibeera kizze kisasula 70,000/-.\nOKUGATTAKO OMUTINDO Emmwaanyi situnda mbisi, bwe nzinoga nzaanika ku matundubaali, bwe zimala okukala nga nzitwala ku kyuma nga bazikuba awo nga ntunda mpeke oba kase.\nAKATALE Amata ngatunda mu kitongole kya Caritas - Maddo e Kitovu era wano tegadibirawo.\nOKUYAMBA ABALALA 1 Faamu eno eyambye abantu naddala abajja okusoma ne bafuna amagezi nabo ne bagenda ne babiteeka mu nkola, ekibayambye okusitula embeera zaabwe.\n2 Faamu ekozesa abakozi bangi naddala mu biseera eby’amakungula era bano bafuna ssente ezibayamba mu bulamu obwabulijjo.\n3 Abantu b’oku kyalo kino bo bajja ne bafuna amagezi ku bwereere era sibasasuza. OKUBEERAWO KWA FAAMU Abaana bange bonna ne nnyaabwe bamanyi bulungi emirimu gino kubanga nabatendeka bulungi ne bwemba siriiwo basobola bulungi okuddukanya emirimu kubanga ne ku byuma gye tuzikubira bamanyiiyo. TEKINOLOGIYA Nakola ‘Bio-gas’ omuva amasannyalaze ge nkozesa awaka okufumbirako n’okwakisa amataala.\nOkugafuna ntabula obusa bw’ente n’omusulo gwazo ate obusa obumaze okukola amasannyalaze ne mbuteeka mu nnimiro ng’ekigimusa. Nnina akuuma akakozesa amafuta, akannyamba okusala ebisagazi n’omuddo gw’ente nga kano kanguya omulimu ate nga kasala bulungi.\nOKWERINDA AKATYABAGA Nnina emiti okwetooloola ennimiro yonna eginnyamba okukwata embuyaga n’eteyonoona birime byange.\nNnina embwa n’omukuumi w’akasaale nga kinnyamba okwewala ababbi n’abantu ababi abayinza okusaalimbira mu nnimiro ekiro nga nneebase. Abantu b’oku kyalo nkolagana nabo bulungi nga nabo babeera bulindaala okulaba nga tewali buzibu butuuka ku faamu eno. Nagenze mu yinsuwa ne nteekayo omusiri gw’emmwaanyi ng’ekyeya bwe kiba kinkosezza basobola okundiyirira ne sifiirwa.\nEBIRUUBIRIRWA hhenda kugula ekyuma ekikola yogati nsobole okufunamu ekisinga mu mata nga nyongeddeko omutindo. Njagala okwongerako ku bungi bw’ente waakiri mbeere n’ente nga ttaano ezivaamu amata.\nMusasi wa Bukedde\nBuli myezi 6 ntunda ente 20


Abasawo balangiridde akediimo, aka ba Yintaani tekanaggwa. – CBS FM\nin Amawulire, Features, Health\nAbasawo mu malwaliro ga gavumneti abegattira mu kibiina ki Uganda Medical Association, (UMA}balangiridde akediimo akatandika nga 22 Museenene 2021, ssinga gavumenti eremererwa okutuukiriza obweyamo bwayo obw’okwongera ku muwendo gw’abasawo mu malwaliro ag’enjawulo, n’okutereeza embeera mwebakolera.\nAbasawo bano baagala gavumenti ewandiiseyo abasawo abalala waakiri ebitundu 40%, ku basawo abeetagibwa mu malwaliro ga gavumenti, okwongeza omusaala gw’abasawo abagezesebwa ba yintani, okuva mu mitwalo 700,000 gutuuke ku bukadde 2 n’ekitundu ng’omukulembeze w’eggwanga bweyalagira.\nBagala ne gavumenti eriyirire abenganda z’abasawo abakosebwa mu mu kulwanyisa ekirwadde ki Covid 19 nga bajjanjaba abantu, n’okussa ebikozesebwa mu malwaliro.\nOkuteeka wansi ebikola byabasawo kwalina okutandika wamu nabasawo abali mukugezesebwa wabula abasawo mu kibiina kya UMA baali bakyali mu byakulonda bukulembeze buggya.\nDr Andrew Twinamatsiko akulira eby’amawulire mu kibiina ky’abasawo kino, agamba nti abasawo baasazeewo okuteeka wansi ebikola nga 22 November ssinga gavumenti teyeddako ku byebajisabye.\nDr Herbert Luswata, ssabawandiisi wekibiina ekitaba abasawo bano, agamba nti baabadde basuubira ministry y’ebyobulamu okwogera ku nsonga eziruma abasawo mu lukungaana olwayindidde ku imperial Royale Hotel, ne mu lukungaana lw’abasawo olwatuula ssabiiti bbiri eziyise, wabula tebalina bubaka bwonna bwebafuna kuva mu ministry.\nDr Odongo Oledo Samuel, president wekibiina ki UMA agambye nti bagezezzaako okwogeraganya n’abakwatibwako ensonga, wabula tebanafuna kuddibwako kwassimba.\nEmmanuel Ainebyona, ayogerera ministry y’eby’obulamu agambye nti ensonga z’abasawo zaatereddwa mu mbalirira y’ennyongereza eyatwaliddwa mu palamneti, nga balina essuubi nti zakukolebwako.\nMu kiseera kino abasawo abakyagezesebwa bawezezza ssabbiiti bbiri nga batadde wansi ebikola, nga banyolwa olw’omusaala omutono ogubasasulwa so president yalagira bongezebweko. Singa bbalaza ejja nga 22 etuuka ng’ensonga tezinagonjolwa n’absawo abakulu nebediima, abalwadde boolekedde akaseera akazibu.\nOkwekalakaasa kw’abasawo okubadde kwakasembayo kwaliwo mu mwaka gwa 2017, nga baali bagala bongerwe ku musaala, era gavumneti nebasuubiza okutereeza embeera, naye n’okutuusa kati embeera y’emu yafuuka ga nnyana ganywebwa muwangaazi.\nWabula olunaku lw’eggulo palamenti yayisizza ensimi mu mbalirira ey’ennyongereza mwebategeerezza nti n’ensimbi z’abasawo zebamaze ebbanga nga basaba okubongeza mweziri.\nKati tekimanyiddwa oba nga abasawo banaagenda mu maaso n’akediimo kaabwe oba nedda.


Olubereberye 18 LBR - 2 Mukama n'amulabikira Ibulayimu - Bible Search\nOlubereberye 17 Olubereberye 19\nIbulayimu asuubizibwa omwana\n12 Mukama n'amulabikira Ibulayimu mu ttuntu, bwe yali ng'atudde mu mulyango gw'eweema ye, awali emivule gy'e Mamule;- 2n'ayimusa amaaso ge n'alengera abasajja basatu nga bayimiridde; n'adduka mbiro okubasisinkana, ne yeeyala ku ttaka,- 3n'ayogera nti, “Bakama bange, bwe mulaba nga nsaanidde, mbeegayiridde mukyameko mu maka gange, temumpitako. 4Ka baleete amazzi, munaabe ebigere, muwummulireko mu kisiikirize ky'omuti,- 5nange nga bwe ndeeta akamere, mulyeko, muddemu amaanyi; kubanga mutuuse mu nnyumba y'omuddu wammwe.” Ne boogera nti, “Kola bw'otyo, nga bw'oyogedde.” 6Ibulayimu n'ayanguwa n'ayingira mu weema eri Saala n'ayogera nti, “Teekateeka mangu ebigero bisatu eby'obutta obugoye, ofumbe emmere.” 7Ibulayimu n'adduka mbiro n'agenda mu kiraalo, n'alondamu ennyana eŋŋonvu ennungi, n'agiwa omuddu we agitte agifumbe mangu. 8Ibulayimu n'addira omuzigo, n'amata, n'ennyana gy'afumbye, n'abiteeka mu maaso gaabwe; n'ayimirira ku mabbali gaabwe wansi w'omuti, ne balya. 9Ne bamubuuza nti, “Ali ludda wa Saala mukazi wo?” N'addamu nti, “Ali mu weema.” 10Omu kubo n'amugamba nti, “Omwaka ogujja mukiseera nga kino, ŋŋenda kukomawo, era Saala mukazi wo aliba azadde omwana ow'obulenzi.” Saala yali munda mu weema, n'awulira.- 11Ibulayimu ne Saala baali bakaddiye nnyo; so nga Saala takyabeera ng'empisa ey'abakazi bw'eba.- 12Saala n'aseka munda ye, ng'ayogera nti, “Nze akaddiye bwenti, era ne baze naye ng'akaddiye, nkyasobola okufuna essanyu eryo ery'obufumbo?”- 13Mukama n'agamba Ibulayimu nti, “Lwaki Saala asese ng'agamba nti, ‘Mazima ndizaala omwana nga nkaddiye?’ 14Waliwo ekirema Mukama? Nga bwe n'agambye, ndikomawo mu kiseera nga kino, omwaka ogujja era Saala aliba azadde omwana ow'obulenzi.”- 15Saala n'alyoka yeegaana, ng'ayogera nti, “Sisese;” kubanga yatya. N'ayogera nti, “Nedda; naye okuseka osese.”\nIbulayimu awolereza Sodoma\n16Abasajja ne basituka ne bavaawo, ne bagenda mu kifo we bayinza okulengerera Sodoma. Ibulayimu nabawerekerako. 17Mukama n'ayogera nti, “Sijja kukisa Ibulayimu kye ŋŋenda kukola;- 18kubanga Ibulayimu agenda kuvaamu eggwanga eddene, ery'amaanyi, era mu ye, amawanga gonna ag'omu nsi mwe galiweerwa omukisa.- 19Kubanga kyennava mmulonda, alyoke ayigirize abaana be n'abazzukulu, okukwatanga n'okugonderanga ebiragiro byange, nga bakola ebituufu n'eby'amazima, ndyoke ntuukirize bye namusuubiza.”- 20Mukama n'ayogera nti, “Kubanga okwemulugunya olw'obubi obungi obuli mu Sodoma ne Ggomola kunene nnyo;- 21kaakano nnakka ndabe nga bakolera ddala ng'okw'emulugunya okwo okwantuukako bwe kuli, era oba si bwe kityo, naamanya.”-\n22Abasajja ababiri kubo ne bavaayo, ne bagenda e Sodoma; naye Ibulayimu n'asigala ng'ayimiridde mu maaso ga Mukama.- 23Ibulayimu n'asembera, n'abuuza nti, “Olizikiriza abatuukirivu awamu n'ababi?- 24Singa mu kibuga mulimu abatuukirivu ataano (50); era onookizikiriza n'otokisonyiwa ku bwa batuukirivu abo ataano (50) abakirimu? 25Toyinza kukola ekyo, okutta abatuukirivu awamu n'ababi. Ddala toyinza kubonereza batuukirivu awamu n'ababi. Omulamuzi w'ensi zonna talikola bya butuukirivu?”- 26Mukama n'ayogera nti, “Bwe nnaalaba mu kibuga Sodoma abatuukirivu ataano (50), nja kusonyiwa ekifo kyonna ku lwabwe.”- 27Ibulayimu n'addamu n'ayogera nti, “Nsonyiwa, nze enfuufu obufuufu n'evvu, okwetantala okwogera naawe Mukama afuga byonna.- 28Singa ku batuukirivu ataano (50) kunaabulako abataano; era onoozikiriza ekibuga kyonna olw'abataano abo ababulako?” N'addamu nti, “sijja kukizikiriza bwe nnaalabamu ana mu abataano (45).” 29Ibulayimu n'ayogera naye nate nti, “Singa munaabamu ana (40)?” Mukama n'addamu nti, “Siikole bwe ntyo ku lw'abo ana (40).” 30Ibulayimu n'addamu n'ayogera nti, “Nkwegayiridde, Mukama tonsunguwalira, kanjogere nate, singa munaalabikamu asatu (30)?” Mukama n'addamu nti, “Siikole bwe ntyo bwe nnaalabamu asatu (30).” 31Ibulayimu n'agamba nti, “ Nsonyiwa okwetantala okwogera naawe nate, Afuga byonna. Singa munaasangibwamu amakumi abiri (20).” Mukama n'addamu nti, “Sijja kukizikiriza olw'abo amakumi abiri (20).” 32Ibulayimu n'agamba nti, “Tonsunguwalira, kanjogere nate omulundi guno gwokka. Singa munaalabikamu ekkumi (10).” N'addamu nti, “ Sijja kukizikiriza olw'abo ekkumi (10).”- 33Mukama bwe yamala okwogera ne Ibulayimu n'agenda, ne Ibulayimu n'addayo ewuwe.


Bukedde Online - Eyayokya mukazi we asidi e Lugazi bamukwatidde Mpigi\nOmuwala afiiridde mu buliri n'asattiza abatuuze\nEyabaddewo ng'omujaasi atta abantu 7 mu ba...\nMuluuta (ku kkono) nga yakakwatibwa.\nOMUSAJJA agambibwa okuyiira mukazi we n’omwana asidi e Lugazi n’adduka, bamukwatidde wa mukwano gwe e Mpigi n’agamba nti yakikoze mu busungu oluvannyuma lw’omukyala okugaana okumuddira .\nGeofrey Muluuta 30, abeera e Geregere, Lugazi ng’abadde mukozi mu kkampuni ya SCOUL, yasangiddwa n’ebisago bya asidi eyamuyiikira mu kyenyi. Olwamukutte n’agamba nti omukazi yamunyiiza kuba obukwakkulizo bwonna bwe yamuteerawo yabutuukiriza kyokka n’agaana okudda awaka naye kwe kusalawo okumwesasuza.\nAbatuuze be baatemezza ku poliisi y’e Buwama mu Mpigi oluvannyuma lw’okumwekengera ng’ate n’abamu baabadde bawuliddeko nti gye yavudde aliko ebikolobero bye yakoze. Muluuta olwalabye poliisi yagezezzaako okudduka kyokka n’emukwata. “ Mukazi wange Phiona Nabumba nnali mwagala n’omwana Vanesse Namuswe, era bwe yanoba ne mpulira bubi. Ekyasinga okummalako amagezi kwe kuwulira nti yafunye omusajja omulala mu wooteeri gy’akolera nange kwe kugendayo muwooyewooye akomewo.\nTwakkaanya nti ebyasoba tubiveeko nakkiriza okudda kyokka oluvannyuma n’anneefuulira n’agaana okudda,” bwe yategeezezza. Yasoose kugaana nti si ye yamuyiiridde asidi kyokka oluvannyuma n’agamba nti yawulidde ebintu ebiyiika ne yeekanga n’adduka era abantu bwe baamugobye ne yeekweka ewa mukwano gwe e Buwama.\nMukwano gwa Nabumba agamba: Yamuliimisa emirundi esatu okutuusa bwe yamukwasizza n’amuyiira asidi eyakwasizza n’omwana. Agamba nti yali tagenderedde kuyiira mwana kyokka maama we ye yali amusitudde n’amukwatiramu.\nN’agamba nti Muluuta ebbuba lye lyamusukka. Sse nte zaabatambudde: Muluuta agamba nti omukazi yamusaba 40,000/- okugula ensawo ey’okussaamu engoye ez’okuddizaamu ebintu n’amuwa 30,000/- kyokka ensawo teyagigula era natadda. Baali bakkaanyizza nti bw’akomawo bajja kugenda mu bazadde e Gomba okukyala. Muluuta yasooka kukolera mu faamu emu e Buwama gye yasisinkana Nabumba n’amuwasa\nAkwatidde mukazi we mu bwenzi omulundi ogwokubiri n'amugabira omusiguze


Obukunziira ku sisitemuEkigambo eky'okulabirako ekigambo eky'ennyi:\n1. Ekiragiro kino kiwandikawo ekitundu eky'omulimu ogw'okuteekawo obunene obwa bulijjo, olw'okuba nnawookeera okuteekawo obunene bw'ebitundu eby'omulimu.\nEkiragiro kino kiwandikawo ekitundu eky'obubonero obunene bw'ebitundu eby'obubonero, era oluvannyuma lw'obunene obw'enjawulo. Ekiragiro kino kiwandikawo ekitundu eky'okuteekawo ekigambo eky'omulimu ogw'oyagala, oba ekitundu eky'obunene obw'enjawulo, N’olwekyo, bw’oba toyagala kuteekebwa okukola ekisobozesa, olina okusinziira ku kigero ekimu.\n2. Ekiragiro kino kiwandikawo ekitundu eky'okulabirako. Oluvannyuma lw'okulabirako olw'okulabirako olw'okulabirako, olw'okulabirako olw'okubiri.\nMetal materialların enlı tujjuvu oluvannyuma lw'ebitundu eby'enjawulo. Ekiragiro kino kiwandikawo ebitundu eby'omulimu ogw'okukozesa obulamu. Ekiragiro kino kiwandikawo okukolebwa ku sisitemu n'okukozesa, tekikkirizibwa okubeera.\nEkiragiro kino kiwandikawo, n'ebitundu eby'enjawulo byonna ebikwatibwako, era n'obubonero obw'enjawulo mu asidd ne alkali.\nEbwandiko:Ekiragiro kino kiwandikawo enkola ey'enkola ey'ebyo\nNeddaako :Ekiragiro eky'okulabirako ekigambo eky'amateeka\nEkiragiro kino kiwandikawo ekigambo eky'omulimu ogwa n'olunyiriri olw'ekigambo eky'omulimu ogw'olunyiriri olw'ekigambo ekyetaagisa\nEkitongole eky'omukaasaOluvannyuma lw'olunyiriri oluvannyuma lw'olunyiriri oluvannyuma lw'enjawulo. Ekiragiro kino kiwandikawo ekitundu eky'omulimu ogw'okulabirako. Oluvannyuma lw'okulabirako olw'okul...\nEngeri z'ebikolwaEkitundu ky’ebyafu:1. Metal eggwanga oluvannyuma lw'ebitundu eby'okulabirako, aluminum alloy, bras, koper ve diğer alloy materialları oluşturuyor. Okusinziira ku nsonga ey’eby’eby’eby...\nEkiragiro eky'okulabirako ekigambo eky'amateeka\nOkukolaEkibiro eky'ebyo:(1) Oluvannyuma lw'ekigambo eky'okulabirako ekitundu eky'okulabirako, ekitundu eky'okulabirako, ekitundu eky'omulimu ogw'ekitundu eky'omulimu ogw'ekitundu eky'omulimu. Du yakol...


Gula Bitcoin mu China Mbagirawo ate mu ngeri Eyeesigika Paxful\nGula era Otunde Bitcoin (BTC) mu China\nSiga ensimbi mu Bitcoin mu ngeri ennyangu ate eyeesigika. Paxful kye kifo ekisinga okugula, okutunda n`okusindika Bitcoin ng`okozesa enkola z`okusasulira Bitcoin ezisoba mu 300 omuli okuziyisa mu bbanka ne WeChat Pay!\nKyusa odde mu Luchaina (简体中文(SC))\nEbbeeyi esinga obulungi—ID eyinza okwetaagibwa\nMbagirawo—ID eyinza okwetaagibwa\nEngeri z`okusasula ezisukka mu 300\nGezaako engeri endala ey`okusasula\n1. Londako engeri ey`okusasula okuva ku luuyi lwa kkono\nLonda okuva mu ngeri z`okusasula ezisinga mu China. Oba zuula engeri endala yonna ey`okusasula okuva mu zirondeddwako ezisinga eziri wansi wano.\n2. Wandiikamu omuwendo ogw`okufulumya\nOmuwendo mu Yuan (eya China) Renminbi\nOfuna mu Bitcoin\nWaleti za Paxful\nOsobola okugula Bitcoin mu ngeri nnyingi\nGula ng`okozesa WeChat Pay\nGoberera ebigobererwa bino\n1. Londako WeChat Pay era oteekemu omuwendo gwa Bitcoin gwe weetaaga. Omutunzi ajja kukuyamba akugattireko ssente mu waleti yo eya Bitcoin eya Paxful.\n2. Goberera ebiragiro byabwe okusobola okusindika ssente. Okukozesa WeChat Pay ye ngeri esinga obwangu era esinga okwesigika okugula Bitcoin mu China.\n3. Ng`okuweereza kukoleddwa, nyiga ku ppeesa lya "Nsasudde" era olinde omuguzi akuweereze Bitcoin.\n4. Bitcoins weeziri mbagirawo mu waleti yo eya Paxful era esobola okuweerezebwa awantu wonna mu nsi mangu ddala.\nGula Bitcoin ng`oggya mu Bbanka Emu Okuzza mu Bbanka Endala\n1. Londako Okuggya mu Bbanka emu Okudda mu Ndala oteekemu omuwendo ogusingayo gw`oyinza okufulumya. Omutunzi ajja kukuyamba akugattireko ssente mu waleti yo eya Bitcoin eya Paxful.\n2. Goberera ebiragiro byabwe okusobola okusindika ssente ng`oziggya ku akaawunti yo eya bbanka okudda eri omutunzi. TERI KUSASULIRA MU BBANKA MU BWANGU MU MPEKE, TERI KUWEEREZA NA ATM.\n3. Ng`okusindika kukoleddwa, Nyiga "Nsasudde" era olinde omuguzi akuweereze Bitcoin.\n4. Bitcoin weeziri mbagirawo mu waleti yo eya Paxful era esobola okuweerezebwa awantu wonna mu nsi mangu ddala.\nGula ng`oyisa mu bbanka\nGula Bitcoin ng`okozesa Kaadi z`Ebirabo\nBw`olondawo okugula Bitcoin ne kaadi z`ebirabo nga Amazon Gift Card olwo oba olina kugula mu MPEKE MWOKKA. Abatunzi baffe beetaaga ekifaananyi kya alisiiti nga tebannakuwa Bitcoin.\n1. Genda ogule kaadi z`ebirabo mu mpeke okuva ku dduuka ly`oku kitundu oba ez`oku mutimbagano ku Amazon.com.\n2.Londako engeri y`okusasula eyo waggulu era owandiikemu omuwendo gwa ssente gw`olina ku kaadi awo onyige "Gula Bitcoin kati". Omuko omulala gubikkuka n`ekivuganyo nga kirondeddwa Paxful (ekivuganyo ekisinga).\n3. Somamu mu bukalu bw`ebivuganyo era otandikewo obusuubuzi. Wanika ebifaananyi ebiraga emabega wa kaadi ewatakuddwa era ne alisiiti. Kakasa okusooka okuteekako kaadi! Nyiga "Nsasudde" olwo olinde omutunzi akuweereze Bitcoin.\nGula ne kaadi z`ekirabo\nYambako Abachina okufuna Bitcoin era osobola okufuna amagoba MANGI okutuusiza ddala ku 60% ku buli butunzi.Tandika okutunda ne akaawunti zo eza WeChat Pay oba akaawunti ya bbanka eya China kati! Laba okulambika kwaffe okw`obwereere. Paxful efuna abaguzi ba Bitcoin abasoba mu 1000 buli lunaku.\nOlina abantu bangi b`omanyi mu China abaagala okugula Bitcoin? Ng`oyita mu Kiyosiki ya Bitcoin ne puloogulaamu y`Okwegatta osobola okuyingiza 2% ku buli busuubuzi ebbanga lyonna ng`ogabanye bugabanyi linki.Tandika kati\nBitcoin kya bugagga eky`oku mutimbagano ate nga ngeri ya kusasula. Paxful ekifuula kyangu okugula n`okutunda Bitcoin ng`okozesa WeChat Pay, okusasulira mu bbanka ne kaadi zo ez`ebirabo. Bitcoin efuuse eky`obugagga eky`ettunzi mu nsi yaffe ey`oku mutimbagano. Oyinza okukirowoozaako nga zzaabu w`oku mutimbagano. Nga zzaabu bwabeera, n`omuwendo gwa Bitcoin nagwo guzze gukyukakyuka era gusuubirwa okugenda nga gutereera, naddala mu biseera ng`ebyenfuna binafu.\nNg`omaze okufuna Bitcoin osobola okukola buli ky`oyagala. Osobola okugisibira mu waleti yo eya Paxful, okugitunda mu Dollar za US oba ekika kya ssente ekirala. Era osobola okusindika Bitcoin yo mu waleti ya Bitcoin endala yonna.\nWa w`ofulumiza Bitcoin?\nOkulaba olukalala oluwanvu olw`abasuubuzi abakkiriza Bitcoin genda ku https://spendabit.co/merchants\nFulumya Bitcoin ng`okwagala kwo bwe kuli\nEbyamasannyalaze - NewEgg\nKyusa Bitcoin omuzze mu ssente z`empeke ng`okozesa ATM ya Bitcoin ekuli okumpi - Maapu ya ATM ya Bitcoin\nBitcoin mu mawulire\nBiizinensi ennene ezikkiriza Bitcoin


Bukedde Online - Abaana be nasomesanga bansanga ntunda nnyaanya ne banjerega\nSsaabasumba ayagala bwerufu ku misolo Gav'...\nNamuli kati atunda nnyaaya e Kyengera.\nNga tukyatunuulira engeri ekitiibwa ky'abasomesa gye kityobooddwaamu, Teopista Namuli, akulira essomero lya Wonderworld e Bwaise era maneja w'amasomero ga Wonderworld Junior Schools e Kibiri ne Bwaise agamba; Nze omu ku basomesa abakoseddwa ennyo embeera eno. Corona answazizza nnyo mu bayizi bange be nsomesa, ayanise nnyo obuziina bwaffe abasomesa.\nOmulimu gw'obusomesa sigwevuma kuba naazimbamu n'akayumba kange e Ndejje, ne nteekawo ne ka bizinensi k'edduuka ne nteekamu omukozi. Omuggalo bwe gwajja, nasalawo ssente zonna ze nnali ntereka nzisuubulemu ebintu ne mbiteeka mu dduuka ne ndijjuza bulungi nga mmanyi ng'enda kubeera mu dduuka lyange nga bwe nninda abayizi okuddamu okusoma, tuddemu tukole.\nSsente ezaasigalawo naasalawo okugulira bakadde bange ebintu by'okukozesa mbatwalireko mu kyalo, olwo ndyoke nzire e Ndejje mu dduuka lyange. Bwe nagenda mu kyalo, ekiro pulezidenti n'alangirira ng'aweze emmotoka zonna wadde bodaboda okuddamu okusaabaza abantu, ebintu ne bitabuka nga sikyasobola kuvaayo.\nOmukozi gwe nnaleka mu dduuka nalinga muwuliza ng'aηηamba nti ebintu bitambula bulungi, kyokka nagenda okudda, nasanga omukozi ebintu byange byonna yabisiba, yaleeta emmotoka n'abitikka edduuka lyonna n'alitwala teyandekeramu kantu bwentyo ne nzira ku zzero. Mukama wange yampaayo 500,000/- neetereeza.\nWaliwo mukwano gwange eyampa amagezi ntandike okusuubula ennyaanya, nafuna omudaala mu katale e Kyengera ne ntandika okusuubula ennyaanya ze ntunda kati. Lumu mba ndi ku mudaala, omuzadde yajja okugula ennyaanya ng'ali n'omwana omu ku be nsomesa.\nOmwana yeewuunya, n'aηηamba nti "ticca Teo bulijjo otunda nnyaanya ng'ate bulijjo otugamba nti tusome nnyo tuleme kutunda nnyaanya mu butale, nti tubeere nga ggwe." Ekintu ekyo kyannuma, ne mpulira ng'ekitiibwa kyange ng'omusomesa kisse, naye neekaza, maama we n'amuggyawo mangu.\nEnkeera omwana ono yakuηηaanya abaana abalala ababeera e Kyengera nga mbasomesa n'abaleeta ku mudaala gwange, nti bajje balabe kye nkola, nga balaba ng'ekivve, naye nababuzaabuza, wabula ne nsigala mu buswavu. Bulijjo nnabaleeteranga abantu ab'amaanyi omuli; ba looya, ba dokita, abayimbi ab'amannya okubasikiriza okusoma ennyo nabo okubeera ab'amaanyi, kyokka ate nze bansanze mu katale ntunda nnyaanya. Kibadde kya kusoomooza kunene.\nBATUWE KU SSENTE ZA NSSF TWEYAMBE Tusaba gavumenti etuggyirewo emisoso emingi ku ssente ze yatuwadde obuwumbi 20 okutuyambako tusobole okuziganyulwamu. Abamu tulina SACCO naye tetuzifunanga, n'amasomero g'obwannannyini tuyambibweko gavumenti naddala okutuukiriza ebyetaago bya Covid-19, ‘temperature gun' (ezipima ebbugumu ly'omuntu ezipima ebbugumu ly'omuntu bazituwe ne ba nnabyabufuzi bayambeko ku masomero g'obwannannyini.\nTusaba ne ku ssente zaffe eza NSSF batuweeyo tweyambeyambe, kuba tunyigiriziddwa nnyo, abamu bookya kasooli ku kkubo, abalala bookya gonja.\nGen. Tinyefuza avudde mu nju ya KCCA\nEbya Musisi ne Tinyefuza bisalwawo leero


EMIKOLO GYAFFE - www.lugandalusogalugwerecommission.com\nMinisita owa guno ne guli Hajji Abdul Nadduli (emabega) n'abamu ku beetabye ku mikolo nga bawuliriza okukubaganya ebirowoozo.\nUganda ekuzizza olunaku lw'ennimi enzaaliranwa olw'omwaka 2017\nEmikolo gy'olunaku gyategekeddwa Minisitule y'Ekikula ky'abantu abakozi n'okutumbula embeera z'abantu ng'eno y'evunaanyizibwa ne ku nnimi. Entegeka zonna zaawomeddwaamu omutwe Muky. Ruth Muguta ku lwa Minisitule ng'ayambibwako ebitongole ebisakirira n'okutumbula ennimi ennansi mu Uganda omuli ekya RTI, SIL, Twaweza- Uwezo, ACALAN, n'ebirala. Emikolo gyatandika na kukubaganya birowoozo ku nnimi enzaaliranwa n'abantu mu bitundu eby'enjawulo omuli abaana b'amasomero n'abakulembeze.\nKu lunaku lwennyini ebitongole ebitali bimu byayolesezza bye bikola okutumbula ennimi enzaaliranwa n'oluvannyuma ne wabaawo okukubaganya ebirowoozo.\nAkakiiko ka Luganda Lusoga Lugwere ku mukolo guno kaaleese abayizi ba Mafubira Pulayimale okuva e Jinja abaanyumirizza abaabadde ku mukolo emboozi ekwata ku kitundu ky'ewaabwe era emboozi ne bagikyusa mu nnimi ssatu. Akakiiko kaggulawo ekibiina ky'abasomi b'ebitabo mu ssomero lino mu mwaka 2015 era ekigendererwa ky'akakiiko okubaleeta ku mukolo kwongera kwagazisa bayizi n'abasomesa ennimi zaabwe n'okubannyikiza mu kusoma ebiwandiike mu nnimi zino. Ab'e Mafubira okujja ku mukolo baakulembeddwa omulambuzi w’amasomero avunaanyizibwa ku kitundu ky’e Butembe mu disitulikiti ya Jinja mukyala Lydia Namuwaya.\nOmulambuzi w'amasomero atwala ekitundu kya Butembe e Jinja, Lydia Namuwaya (ku kkono) ng'ali ne bannakakiiko, Margaret Nankinga, Pamela Batenga ne Daniel Kawanguzi ku mukolo.\nAbamu ku bantu abeetabye ku mikolo gy'okukuza olunaku lw'ennimi enzaaliranwai ku National Theatre ku Lwokubiri nga 21 February 2017.\nAbamu ku bantu abeetabye ku mikolo gy'okukuza olunaku lw'ennimi enzaaliranwa ku National Theatre ku Lwokubiri nga 21 February 2017.\nEmikolo gyabaddeko n'okwolesa ebintu ebitali bimu omuli n'ebitabo nga bino byayoleseddwa RTI.\nAbamu ku bayizi abeetabye ku mukolo nga bazannya akazannyo akooleka obkulu bw'ennimi enzaaliranwa.\nAbamu ku bannakakiiko, Margaret Nankinga, Pamela Batenga ne Daniel Kawanguzi. Ku kkono ye Lydia Namuwaya omulambuzi w'amasomero atwala Butembe e Jinja.\nUGANDA EJAGUZZA OLUNAKU LW'ENNIMI ENNANSI (INTERNATIONAL MOTHER TONGUE DAY)\nDr. Mercy Mirembe Ntangaare eyabadde omugenyi omukulu ku mukolo.\nNga gwe mulundi ogusookedde ddala, Uganda yakuzizza olunaku lw'ensi yonna olw'ennimi ennansi ng'omukolo guno gwategekeddwa akakiiko ka Luganda Lusoga Lugwere Vehicular Crossborder Language Commission.\nOmukolo guno ogwajjumbiddwa, gwabaddewo ku Lwomukaaga nga 21 February 2015 mu nnimiro za National Theatre nga gwatandise ku ssaawa musanvu ez'olweggulo.\nOmukolo gwabaddeko aboogezi ab'enjawulo okwabadde Dr. Wambi Gulere ng'ayogera ku bukulu bw'ennimi ennansi okugunjula eggwanga eririna empisa, Mw. Charles Muwanga yayogedde ku kifo kya ssaayansi mu nnimi ennansi so nga Muky. Margaret Nankinga ye yasoose okulambulula ebikwata ku kakiiko ka Luganda Lusoga Lugwere.\nAboogezi nga bamaze, Dr. Prosper Nankindu yamulungudde bye baabadde boogedde n'alaga n'ebyetaagisa okukola omuli okwongera okumanyisa n'okwagazisa abantu olunaku luno olw'ennimi, ennimi za Uganda endala okulabira ku Mw. Muwanga zeeyambise ebigambo bya ssaayansi bye yakyusizza mu lulimi Oluganda nabo okubikyusa mu nnimi za Uganda endala kibayambe okuwandiika obutabo bwa ssaayansi mu nnimi zaabwe n'okutuusa obutabo bwa ssaayansi obuwandiikiddwa mu bantu, naddala abasomesa basobole okubweyambisa okusomesa abaana ssaayansi.\nOmugenyi omukulu ow'omukolo guno, yabadde Polofeesa Mercy Mirembe Ntangaare okuva mu Makerere yunivasite, eyasiimye aboogezi olw'okuggyayo obulungi obukulu bw'ennimi ennansi mu kugunjula eggwanga eririna empisa ate n'ekifo kya ssayansi mu nnimi ennansi era n'asaba eggwanga lyongere okulambika empisa ze tuyinza okugamba nti zino eggwanga ze litwala nga enkulu ezikulembera.\nOmukolo gwabaddeko n'okwolesa ebitabo ebiwandiikiddwa mu nnimi ennansi ng'aba USAID ne RTI okwolesa kuno baakujjumbidde nnyo bwe baalaze ebitabo ebiyigiriza abaana abato okusoma bye bawandiise mu nnimi za Uganda 14. Ekitongole ekirala ekya SIL nakyo kyayolesezza ebitabo byakyo ate ne Mw. Charles Muwanga n'ayolesa ebitabo bya ssaayansi by'awandiise mu Luganda omuli n'ebyo ebikyusa ebigambo bya ssaayansi mu Luganda. Kino kyasanyusizza nnyo abeetabye ku mukolo guno kubanga kyabadde kiyungulula ebizze byogerwa nti ennimi za Afrika tezirina bigambo bisobola kukozesebwa kusomesa ssaayansi.\nEssomero lya St. Anne Grace e Nakifuma lye lyasanyusizza abagenyi nga mu nnyimba ze baayimbye mwabaddemu n'ezikubiriza abantu okwagala n'okukuuma ennimi zaabwe kubanga kyabugagga kyabwe. (Ebifaananyi byonna bya Ruth Nakanwagi ne Mutale Ttendo)\n(LABA OKWOGERA KW'ABOOGEZI B'OLUNAKU MU BUJJUVU)\nP. Namakula, J. Tomusange, F. Kisirikko ne F. Nabacwa\nDr. Mirembe, Mw. Muwanga, Dr. Nankindu ne Dr. Gulere\nAbakungu ba USAID, RTI ne munnakakiiko Mutale (ku ddyo)\nSt. Anne Grace e Naggalama nga basanyusa abagenyi.\nBammemba b'akakiiko k'olulimi lwa Ng'Karimajong mu RTI.\nAbayizi nga balambula omudaala gwa SIL ogw'ebitabo.\nAbaabaddeyo, ku ddyo, bannakakiiko Kisirikko ne Batenga\nAbaabaddeyo, okuli abayizi b'e Kyambogo ne Makerere.\nOmukolo gwabaddeko bannannimi bangi.\nAbakungu okuva ku USAID ne RTI.\nOmwoleso gw'ebitabo . Ku kkono ye Dr. P. Nankindu.\nOw'akakiiko k'olulimi Olugwere naye yasituse n'azina.\nUSAID ne RTI baayolesezza ebitabo.\nUSAID ne RTI baayolesezza ebitabo ebiwandiikiddwa mu nnimi 14 eza Uganda.\nOmudaala gwa USAID ne RTI gwettaniddwa nnyo abalambuzi.\nBannakakiiko, Nankinga ne Tomusange balambula omwoleso.


Omulangira Kitayimbwa Mumiransanafu Eyakweka Ssekabaka Muteesa Afudde - Fremer Media\nOMULANGIRA MUMIRANSANAFU Y’ANI?:\n(1)Sebastian Kitayimbwa Mumiransanafu Ssaalongo yazaalibwa mu 1935, afiiridde ku myaka 85. (2)Asibuka mu luse lw’abalangira b’e Kkooki abavaamu Kaamuswaga. (3)Gavana Cohen bwe yawanngangusa Ssekabaka Muteesa mu 1953, Mumiransanafu y’omu ku baaduumira bayizi banne e Makerere okwegugunga ne boonoona ebintu, bw’atyo n’agobwa mu Yunivaasite era emisomo we yagikomya.\n(4)Mu 1954 Obwakabaka bwa Buganda bwamuwa omulimu nga omubazi w’ebitabo mu ggombolola ya Ssaabagabo Makindye era omutaputa wa kkooti. (5)Ssekabaka Muteesa bw’akomawo mu 1955, n’alonda Mumiransanafu nga omubazi w’ebitabo mu minisitule ya y’ebyamateeka. (6)Mu 1960 y’amulonda ku buweereza mu ssaza ly’e Buyaga kati eryabula.\n(7)Mu 1960, Ssekabaka Muteesa yasiima n’alonda Mumiransanafu okuba Muteesa, ow’essaza Mawogola. (8)Mu 1966 nga Obote alumbye Obuganda, Mumiransanafu yakweka Ssekabaka Muteesa e Mawogola okumala ennaku 21, era n’ayamba okumutolosa okumuyingiza Burundi, gye yava okugenda e Bungereza.\n(9)Mumiransanafu yalimba omukadde Nzereena Nabakooza nti yali aleese muganda we Kaamuswaga wa Kkooki okumumukwekera, nga Nabakooza yategeera luvannyuma nti yali akwese Kabaka.\n(10)Omulangira Mumiransanafu n’omumbejja Geera Mosha baali bakuza ba Kaamuswaga Apollo Ssansa Kabumbuli era abaamulunngamyanga bulijjo okunywerera wansi wa Ssaabasajja Kabaka. (11)Gye buvuddeko Kabaka Mutebi yasiima n’awa Kitayimbwa Mumiransanafu emmotoka nga amusiima olw’okuweereza Buganda. Wummula mirembe Omulangira Kitayimbwa Mumiransanafu.\nRead also:Speaker Rebecca Kadaga declares war on Jacob Oulanyah even before 2021 elections\nOmulangira Kitayimbwa Mumiransanafu\nPrevious articleEnsonga 5 lwaki Bobi Wine tatidde musango gwa Mabirizi.\nNext articleRwanda President Paul Kagame is dead


Bukedde Online - Abakulembeze b'Abalokole basisinkanye Katikkiro\nMuyige obugumiikiriza lwe munaawangula mu bye mukola\nAbalokole abeegattira mu kibiina kya National Fellowship of Born Again Pentecostal Churches in Uganda basisinkanye Katikkiro Mayiga ne bamusaba abalambike ennono w'ekoma ku busamize\nOmusumba Joshua Lwere ng'alaga Katikkiro Mayiga obukulembeze bwabwe bwe butambula\nAbasumba b'abalokole abeegattira mu kibiina kya National Fellowship of Born Again Pentecostal Churches in Uganda basisinkanye katikkiro wa Buganda Charles Peter Mayiga ne bamutegeeza nga bwe bali abantu abalafuubanira enkulaakulana mu Buganda ne Uganda okutwalira awamu nga noolwekyo baagala nkolagana eya nnamaddala n'Obwakabaka.\nBano baakulembeddwaamu Ssaabalabirizi Joshua Lwere ng'ensisinkano eno yabadde mu Bulange e Mmengo.\nAbasumba bwe baabadde basaba nga tebannatandika kwogeramu ne Katikkiro Mayiga (wakati)\nKino kyaddiridde Omulabirizi wa Southern Region, Leonard Sserwadda okusisinkana Ssaabasajja Kabaka Ronald Mutebi bwe yali mu ssaza lye e Buddu gye buvuddeko n'amubuuza ku ngeri omuntu gy'ayinza okwawula wakati w'abalokole abatuufu n'abatali, engeri gye balina okulung'amyamu abavubuka abangi be balina mu kkanisa zaabwe ate era n'abategeeza nga bw'ayagala okubamanya obulungi.\nKabaka yalagidde Katikkiro Mayiga okuwuliriza ensonga zaabwe era nga baamunnyonnyodde nga bwe bali abantu abatambulira ku mateeka, abalina obukulembeze obulung'amu era abalina ebigendererwa ebyesigamiziddwa ku nkulaakulana n'okusibusa obuntubulamu mu bantu.\nSsaabalabirizi Lwere yayanjulidde Katikkiro nga bwe balina pulojekiti ennyingi ze bakola omuli obulimi n'obulunzi eziruubirira okuggya abantu mu bwavu, era nti balafuubanira okusibusa empisa mu bantu ate n'okufuba okumalawo obuli bw'enguzi mu bantu n'okubangawo enkolagana ne bannabyabufuzi eneemalawo embeera embi mu buweereza bwabwe.\nKatikkiro Mayiga yagambye nti, Kabaka taliiko nzikiriza gye yalagira esibirwe ebweru era n'abategeeza nti, Obwakabaka tebulina mutawaana nabo kasita baba nga bawa Kabaka ekitiibwa.\nKatikkiro Mayiga ng'anyumyamu n'abagenyi be oluvannyuma lw'ensisinkano\nYabasabye okukubiriza abavubuka okukola bave mu kulera engalo babaggyemu n'endowooza egamba nti, ekizibu okigonjoola na kusaba kwokka nga tebakoze.\nYabakubirizza era bongere okulung'amya bannabyabufuzi okukomya embeera ey'okugwang'ana mu bulago wabula bayige okutegeeragana.\nKu ky'okutyoboola ennono, Katikkiro yabasabye okumanya obukulu bw'okwabya ennyimbe n'okukuuma ennono nti kubanga kikulu nga ssinga bityoboolwa n'eggwanga lidda emabega.\nWabula nabo baamutegeezezza nga bwe bamanyi obukulu bw'ennono kyokka nga baagala kumanya ennono w'ekoma ku busamize n'ebikolwa bya sitaani.\nEngeri akabenje ka Bbaasi gye kasse abantu 15 e Juba\nOluyimba lwa Mesach olwa 'Totya Bigambo' lukolera Kabenge\nAkabenje kasse basatu n'enkoko ne zirugenderamu